title: অ্যাডোবি ইলাস্ট্রেটর

text: রঙ: ইলাস্ট্রেটরে একটি বস্তুর ২টি কালার। স্টোক কালার আর ফিল কালার। স্টোক কালার হল কোন বস্তুর সীমানার রঙ। আর ফিল কালার হল তার বডির কালার। এইগুলো সরঞ্জামদণ্ডের নিচের দিকে থাকে।


title: স্বাধীনতা সংগ্রাম (ভাস্কর্য)

text: স্বাধীনতা সংগ্রাম ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত বাংলাদেশের সবচেয়ে বড় ভাস্কর্য। । শামীম শিকদার এই ভাস্কর্যটি নির্মাণ করেন।


title: স্বাধীনতা সংগ্রাম (ভাস্কর্য)

text: ঢাকা বিশ্ববিদ্যালয় ফুলার রোডে সলিমুল্লাহ হল, জগন্নাথ হল ও বুয়েট সংলগ্ন সড়ক দ্বীপে বাংলাদেশের ইতিহাসের ধারক স্বাধীনতা সংগ্রাম ভাস্কর্যটি স্থাপিত।


title: স্বাধীনতা সংগ্রাম (ভাস্কর্য)

text: ভাস্কর শামীম শিকদার ১৯৮৮ সালে ফুলার রোডে অবস্থিত সেকেলে বাংলো স্টাইলের বাড়ির (বর্তমানে প্রোভিসির ভবন) সামনে পরিত্যক্ত জায়গায় ‘অমর একুশে’ নামে একটি বিশাল ভাস্কর্য নির্মাণ শুরু করেন। ১৯৯০ সালের ফেব্রুয়ারিতে এক ঘরোয়া পরিবেশে প্রয়াত অধ্যাপক আহমদ শরীফ এটি উদ্বোধন করেন। ১৯৯৮ সালে ওই স্থানে উদয়ন স্কুলের নতুন ভবন নির্মাণ শুরু হলে ভাস্কর্যটি স্থানান্তরের প্রয়োজন হয়। ভাস্কর্যটি সড়কদ্বীপে এনে রাখা হয়। পরে ভাস্কর শামীম শিকদার ওই ভাস্কর্যটির অবয়ব পরিবর্তন ও পরিবর্ধন করে ‘স্বাধীনতা সংগ্রাম’ নাম দিয়ে মুক্তিযুদ্ধের ইতিহাসের আলোকে নতুনভাবে নির্মাণ করেন। একইসঙ্গে সড়ক দ্বীপটিকেও তিনি নিজের মনের মতো গড়ে তোলেন। ১৯৯৯ সালের ৭ মার্চ তৎকালীন প্রধানমন্ত্রী শেখ হাসিনা এটি উদ্বোধন করেন।


title: স্বাধীনতা সংগ্রাম (ভাস্কর্য)

text: "স্বাধীনতা সংগ্রাম" ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত। এ ভাস্কর্যটি মহান ভাষা অন্দোলন থেকে শুরু করে ৬৬-র স্বাধিকার আন্দোলন, ৬৯-এর গণঅভ্যুত্থান, ৭১-এর ৭ই মার্চ বঙ্গবন্ধু শেখ মুজিবুর রহমানের স্বাধীনতা সংগ্রামের আহ্বান, ২৫শে মার্চের কালরাত্রি, ২৬শে মার্চ বঙ্গবন্ধু কর্তৃক স্বাধীনতা ঘোষণা, ১৬ ডিসেম্বর চূড়ান্ত বিজয় অর্জনের বিষয় তুলে ধরা হয়েছে। প্রতিটি আন্দোলনে নিহত হয়েছেন এমন ১৮ জন শহীদের মুখাবয়ব দিয়ে পুরো ভাস্কর্য নির্মিত। সবার নিচে ভাষা শহীদের ভাস্কর্য এবং সবার উপরে বঙ্গবন্ধুর ভাস্কর্য। এ ভাস্কর্যে আরো তুলে ধরা হয়েছে লক্ষ প্রাণের বিনিময়ে অর্জিত স্বাধীনতার প্রতীক আমাদের লাল সবুজের পতাকা।


title: স্বাধীনতা সংগ্রাম (ভাস্কর্য)

text: মূল ভাস্কর্য স্বাধীনতা সংগ্রামকে ঘিরে রয়েছে দেশ-বিদেশের শতাধিক কবি, সাহিত্যিক, শিক্ষাবিদ, সমাজ সংস্কারক, বিপ্লবী, রাজনীতিক, বিজ্ঞানীর আবক্ষ মোট ১১৬টি ভাস্কর্য। এসব ভাস্কর্যের কোনোটি একক, কোনোটি যুক্ত। এর সবগুলোই শামীম সিকদারের গড়া। কারো কারো ভাস্কর্য অপূর্ব ভঙ্গিমায় উপস্থাপিত। এখানে বঙ্কিমচন্দ্র, ঈশ্বরচন্দ্র বিদ্যাসাগর, জগদীশ চন্দ্র বসু, মাইকেল মধুসুদন, রবীন্দ্রনাথ ঠাকুর, লালন, কাজী নজরুল ইসলাম, সুকান্ত ভট্টাচার্য, ড. মোঃ শহীদুল্লাহ, শিল্পী সুলতান, জিসি দেব, সুভাসচন্দ্র বসু, কামাল আতাতুর্ক, মহাত্মা গান্ধী, রাজা রামমোহন রায়, মাও সে তুং, ইয়াসির আরাফাত, কর্ণেল ওসমানী, তাজউদ্দিন আহমেদ, সিরাজ সিকদার প্রমুখের প্রতিকৃতি রয়েছে। ভাস্কর শামীম সিকদারেরও দুটি প্রতিকৃতি রয়েছে। আরও রয়েছে একটি হাতির চিত্তাকর্ষক ভাস্কর্য।


title: স্বাধীনতা সংগ্রাম (ভাস্কর্য)

text: সবগুলো ভাস্কর্যের রং শ্বেত শুভ্র। শ্বেতবর্ণের এ ভাস্কর্যের উচ্চতা ৭০ ফুট। পরিসীমা ৮৫.৭৫ ফুট। একটি গোলাকার ফোয়ারার মাঝখানে এটি উপস্থাপিত। মূল ভাস্কর্য ছাড়া অন্য ভাস্কর্যগুলোর গড় উচ্চতা ৩-৪ ফুট।


title: সবুজ সাগর কাছিম

text:
সবুজ সাগর কাছিম () (দ্বিপদ নাম: "Chelonia mydas"), হচ্ছে কিলোনিডি পরিবারের একটি বড় সাগর কাছিম। এটি Chelonia গণের একমাত্র প্রজাতি। এই প্রজাতির কাছিম গ্রীষ্মপ্রধান ও নাতিশীতোষ্ণ অঞ্চলের উপকূলীয় এলাকা ও দ্বীপপুঞ্জের চারদিকে বিস্তৃত। এদের বিস্তার প্রশান্ত মহাসাগর, আটলান্টিক মহাসাগর এবং ভারত মহাসাগরের উষ্ণপ্রধান এলাকা উল্লেখযোগ্য।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: শিকরেঠুঁটি সাগর কাছিম

text: শিকরেঠুঁটি সাগর কাছিম বা বাজঠোঁটি সামুদ্রিক কাছিম () (দ্বিপদ নাম: "Eretmochelys imbricata") হচ্ছে একটি সাগর কাছিম।এই প্রজাতির কাছিম মধ্য আটলান্টিক এবং ইন্দো-প্রশান্ত, মহাসাগর এলাকা জাপান থেকে অস্ট্রেলিয়া এবং ব্রিটিশ দ্বীপপুঞ্জ থেকে ব্রাজিল পর্যন্ত বিস্তৃত।


title: শিকরেঠুঁটি সাগর কাছিম

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: শিকরেঠুঁটি সাগর কাছিম

text: ১৯৮২ সালে, সংকটাপন্ন প্রজাতিসমূহের প্রথম আইইউসিএন লাল তালিকায় শিকরেঠুঁটি সাগর কাছিমকে বিপন্ন প্রজাতি হিসেবে অন্তর্ভুক্ত করা হয়। বিভিন্ন পুনঃমূল্যায়নের মধ্য দিয়ে এই বিপন্ন অবস্থান বলবত থাকে ১৯৮৬, ১৯৮৮, ১৯৯০, ১৯৯৪ সাল পর্যন্ত; যতদিন না ১৯৯৬ সালে এদেরকে মহাবিপন্ন অবস্থানে মূল্যায়িত করা হয়।


title: ওয়ার্কস্টেশন

text: একটি ওয়ার্কষ্টেশন হল একটি বিশেষ কম্পিউটার যা নকশা করা হয়েছে কারিগরি অথবা বৈজ্ঞানিক ব্যবহারিক কাজে প্রয়োগের জন্য। প্রাথমিকভাবে একক সময়ে একজন ব্যবহারকারীর জন্য তৈরি করা হয়েছিল, সাধারনভাবে এগুলো লোকাল এরিয়া নেটওয়ার্ক দিয়ে সংযুক্ত থাকে এবং বহু-ব্যবহারকারী অপারেটিং সিস্টেম চালানো হয়। ওয়ার্কষ্টেশন কথাটি দিয়ে আংশিকভাবে মেইনফ্রেম কম্পিউটার টার্মিনাল থেকে শুরু করে একটি পিসি নেটওয়ার্কে যুক্ত আছে এমন সবকিছুকে। এছাড়া বেশি ব্যবহৃত হয় বিভিন্ন কোম্পানির (বর্তমান এবং বিলুপ্ত হওয়া) হার্ডওয়্যার পণ্য সমষ্টি বোঝাতে যেমন সান মাইক্রোসিস্টেম, সিলিকন গ্রাফিক্স, এ্যাপোলো কম্পিউটার, ডিইসি, এইচপি এবং আইবিএম ইত্যাদি যারা ১৯৯০ দশকে তৃতীয় মাত্রার গ্রাফিক্সের নতুন দ্বার উত্থান করেছিল।


title: ওয়ার্কস্টেশন

text: ব্যক্তিগত কম্পিউটার থেকে ওয়ার্কষ্টেশন উচ্চ ক্ষমতার হয়, বিশেষত সিপিইউ ও গ্রাফিক্স, মেমোরি ধারণক্ষমতা এবং একই সঙ্গে বহু কাজ করার সুবিধার দিক দিয়ে। এটি বিভিন্ন ধরনের জটিল ডাটা যেমন থ্রীডি গ্রাফিক্স নকশা, ইঞ্জিনিয়ারিং অনুকরণ, এ্যানিমেশন, ছবি তৈরি, গাণিতিক ক্ষেত্র ইত্যাদি এবং কম্পিউটার গ্রাফিক্স সম্পর্কিত কাজের জন্য উপযোগী। ডেস্কটপ কম্পিউটারের মতই এটিতে উচ্চ রেজুলেশনের প্রদর্শনী, একটি কিবোর্ড, একটি মাউস আছে কখনো কখনো একের অধিক প্রদর্শনী থাকতে পারে, গ্রাফিক্স ট্যাবলেট, থ্রীডি মাইস (থ্রীডি অবজেক্ট তৈরী এবং দৃশ্যে দিক নির্দেশনার কাজে ব্যবহৃত যন্ত্র) ইত্যাদিও থাকতে পারে। কম্পিউটার শিল্পে ওয়ার্কষ্টেশনই হল প্রথম শ্রেণীর কম্পিউটার যাতে উন্নত ধরনের আনুষঙ্গিক যন্ত্র এবং সহযোগীতামূলক যন্ত্রপাতি উপস্থাপন করা হয়।


title: ওয়ার্কস্টেশন

text: মূলধারার পিসির বর্ধমান কার্যক্ষমতা ও সক্ষমতার ফলে ১৯৯০ দশকের শেষের দিকে কারিগরি/বৈজ্ঞানিক ওয়ার্কষ্টেশনের সাথে পার্থক্য কমে আসে। পূর্বে স্বত্তাধিকারী হার্ডওয়্যারগুলো পিসি থেকে ওয়ার্কষ্টেশকে আলাদা করত যেমন আইবিএম তাদের ওয়ার্কষ্টেশনের জন্য আরআইএসসি-ভিত্তিক সিপিইউ এবং পিসির জন্য ইন্টেল এক্স৮৬ সিপিইউ ব্যবহার করত ১৯৯০ এবং ২০০০ দশকে। কিন্তু ২০০০ দশকের শেষের দিকে এই পার্থক্য মুছে যায়। কারণ ওয়ার্কষ্টেশনগুলো ব্যপকহারে বিভিন্ন পিসি প্রস্তুতকারকদের যেমন ডেল, এইচপি এবং ফুজিৎসু হার্ডওয়্যার ব্যবহার করা শুরু করে। এসময় এগুলোতে এক্স৮৬/৬৪ বিট নকশার মাইক্রোসফট উইন্ডোজ বা গনু/লিনাক্স সিস্টেম ব্যবহৃত হত উদাহরণসরূপ ইন্টেল এক্সইয়ন বা এএমডি অপটেরন সিপিইউসমূহ।


title: অচিন্ত্যনগর

text: অচিন্ত্য্যনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।


title: অচিন্ত্যনগর

text: অচিন্ত্য্যনগর গ্রামে প্রাচীন ইট, ১৮ সেন্টিমিটার ব্যাসের মুখযুক্ত পোড়ামাটির ভাঁড়, কড়ি, পাথরের শিল ইত্যাদি পাওয়া গেছে। এছাড়া দুইদিকে নলযুক্ত চ্যাপ্টা ৫.১ ইঞ্চি উচ্চতাবিশিষ্ট ও ৪.৭ ইঞ্চি বহির্ব্যাসের মুখযুক্ত পোড়ামাটির কলসি এখান থেকে প্রাপ্ত মৃৎসামগ্রীর মধ্যে অন্যতম উল্লেখযোগ্য। এই গ্রামে একটি ৫ ফুট উচ্চতা বিশিষ্ট বিস্তৃত ঢিপি ছিল, কিন্তু বিংশ শতাব্দীর নব্বইয়ের দশকে এই ঢিপি থেকে ইট কেটে বের করে নেওয়ায় বর্তমানে তা বিলুপ্ত।


title: বড় চামট সাগর কাছিম

text:
বড় চামট সাগর কাছিম বা পুরুচর্ম পৃষ্ঠ সাগর কাছিম () (দ্বিপদ নাম: "Dermochelys coriacea"), হচ্ছে একটি কাছিমের প্রজাতি। এরা বিশ্বের সবচেয়ে বড় সামুদ্রিক কাছিম। এই প্রজাতির কাছিম প্রশান্ত মহাসাগর, আটলান্টিক মহাসাগর এবং ভারত মহাসাগরে উষ্ণপ্রধান এবং উপউষ্ণপ্রধান এলাকায় পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: সুন্দি কাছিম

text:
সুন্দি কাছিম বা চিতি কাছিম () (দ্বিপদ নাম: "Lissemys punctata") হচ্ছে কাছিমের একটি প্রজাতি। এটি ভারত, পাকিস্তান, নেপাল, শ্রীলংকা, মায়ানমার, থাইল্যান্ড এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।


title: থাইল্যান্ড জাতীয় ফুটবল দল

text:
থাইল্যান্ড জাতীয় ফুটবল দল আন্তর্জাতিক পর্যায়ে থাইল্যান্ডের প্রতিনিধিত্ব করে এবং থাইল্যান্ড ফুটবল এসোসিয়েশন দ্বারা পরিচালিত হয়। দক্ষিণ এশিয়ার সবচেয়ে সফল দল থাইল্যান্ড। তারা চার বার এশিয়ান ফুটবল ফেডারেশন কাপ এ চ্যাম্পিয়ন হয়।
১৯৯৮ সালের সেপ্টম্বরে থাইল্যান্ড ফিফা বিশ্ব র‌্যাঙ্কিং এ ৪৩ নম্বরে উঠে আসে। এটাই ছিল তাদের সর্বোচ্চ র‌্যাঙ্কিং।


title: থাইল্যান্ড জাতীয় ফুটবল দল

text: "(অনূর্ধ্ব -২৩, ১৯৯২)"


title: অরুণনগর

text: অরুণনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রূপনারায়ণেশ্বর, বিশ্বেশ্বর ও জয়নারায়ণেশ্বর নামক তিনটি শিব মন্দির এবং একটি রাসমঞ্চ।


title: অরুণনগর

text: ১৮৮২ খ্রিস্টাব্দে বা ১২৮৯ বঙ্গাব্দে স্থাপিত এই পূর্বমুখী শিবমন্দিরটি আয়তন ১৪ ফুট X ১৪ ফুট X ৩৫ ফুট। মন্দিরের ৮ ফুট ৪ ইঞ্চি X ৮ ফুট ৪ ইঞ্চি মাপের বর্গাকার গর্ভগৃহের ভেতরের ছাদ গম্বুজাকৃতি বিশিষ্ট। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণ ও রাসমণি দাসীর নাম ও প্রতিষ্ঠাকাল উৎকীর্ণ রয়েছে। মন্দিরে কাঠে পোড়ানো ২৬ সেন্টিমিটার X ১৪ সেন্টিমিটার X ৬ সেন্টিমিটার মাপের ইট ব্যবহৃত রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।


title: অরুণনগর

text: প্রতিষ্ঠালিপিহীন দক্ষিণমুখী বিশ্বেশ্বর শিবমন্দিরটির আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।


title: অরুণনগর

text: ১৮৮২ খ্রিস্টাব্দে বা ১২৮৯ বঙ্গাব্দে স্থাপিত এই উত্তরমুখী শিবমন্দিরটি বিশ্বেশ্বর শিব মন্দিরের উল্টোদিকে অবস্থিত। মন্দিরের আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণের নাম ও প্রতিষ্ঠাকাল উৎকীর্ণ রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।


title: অরুণনগর

text: শিব মন্দির তিনটির সামনে ৬ ফুট ২.৫ ইঞ্চি মাপের ছয়টি বাহুবিশিষ্ট একটি জীর্ণ রাসমঞ্চ অবস্থিত। এই স্থাপত্যে পত্রাকৃতি খিলান, করিন্থিয়ান ও আয়নিক স্তম্ভবোধিকা দেখতে পাওয়া যায়। রাসমঞ্চের শীর্ষে ছয়টুই ছোট রত্ন দেখা যায়।


title: আন্ধারমানিক

text: আন্ধারমানিক ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি প্রত্নস্থল।


title: আন্ধারমানিক

text: আন্ধারমানিক গ্রামের ফকিরপাড়ায় একটি প্রাচীন জীর্ণ দক্ষিণমুখী মন্দিরের ধ্বংসাবশেষ অবস্থিত, যা স্থানীয়দের নিকট শিবের থান নামে পরিচিত। উঁচু ভিত্তিভূমির ওপর প্রতিষ্ঠিত এই মন্দিরের তিনদিকের ৭ ফুট উচ্চ দেওয়াল ছাড়া বর্তমানে কিছু অবশিষ্ট নেই। মন্দিরটিতে কাদার গাঁথনিযুক্ত ৮ ইঞ্চি X ৫ ইঞ্চি X ২ ইঞ্চি মাপের ইট ব্যবহৃত হয়েছে। এই মন্দিরের প্রতিষ্ঠাকাল সম্বন্ধে জানা না গেলেও মন্দিরের সামনের দিকের মাটি কাটার সময় আবিষ্কৃত ইস্ট ইন্ডিয়া কোম্পানির একটি ১৮৩৫ খ্রিস্টাব্দের তামার মুদ্রা দেখে অণুমিত হয় যে, মন্দিরটি ১৮৩৫ খ্রিস্টাব্দের পূর্বে নির্মিত হয়েছে।


title: আটঘরা

text: আটঘরা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বারুইপুর থানার অন্তর্গত একটি প্রত্নস্থল। এই গ্রামের দমদমা ঢিপি, বেচা কামারের ঢিপি, চটাপুকুর, ডোমপাড়া পুকুর প্রভৃতি অঞ্চল থেকে বহু পুরাবস্তু আবিষ্কৃত হয়েছে।


title: আটঘরা

text: ১৯৮৯ খ্রিস্টাব্দে পশ্চিমবঙ্গ পুরাতত্ত্ব অধিকার আটঘরা গ্রামের দমদমা ঢিপিতে পরীক্ষামূলকভাবে খননকার্য চালায়। এই ঢিপিতে ২ মিটার X ২ মিটার মাপের তিনটি খাদ খনন করে সেগুলির তলদেশ ১১২ সেন্টিমিটার, ৩৮৫ সেন্টিমিটার ও ১৪৫ সেন্টিমিটার পর্যন্ত গভীর করা হয়। এই উৎখননের ফলে মৌর্য্য, শুঙ্গ, কুষাণ, গুপ্ত ও পাল যুগের পুরাবস্তু আবিষ্কৃত হয়েছে। নিম্নে যুগানুযায়ী প্রাপ্ত বস্তুগুলিকে তালিকাবদ্ধ করা হল-


title: আবদালপুর

text: আবদালপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি প্রত্নস্থল।


title: আবদালপুর

text: আবদালপুর গ্রাম থেকে বহু প্রত্নতাত্ত্বিক সামগ্রী আবিষ্কৃত হয়েছে, যেগুলিকে পশ্চিমবঙ্গ রাজ্য প্রত্নতত্ত্ব সংগ্রহালয়, বঙ্গীয় সাহত্য পরিষদের সংগ্রহশালা ও একটি স্থানীয় সংগ্রহশালায় সংরক্ষিত করা হয়েছে। পশ্চিমবঙ্গ রাজ্য প্রত্নতত্ত্ব সংগ্রহালয়ে এই স্থান থেকে আবিষ্কৃত ১১৫৪টি পাথরের অস্ত্র ছাড়াও নানা ধরনের মৃৎপাত্র, পোড়ামাটির মূর্তি, পুঁতি, ফলক সংরক্ষিত হয়েছে। এই গ্রাম হতে আবিষ্কৃত একটি সূর্য্যমূর্তির পাদপীঠ বঙ্গীয় সাহত্য পরিষদের সংগ্রহশালায় সংরক্ষিত করা হয়েছে। এছাড়া খ্রিস্টপূর্ব দ্বিতীয় শতকের একটি গজলক্ষ্মী ফলক, গুপ্ত যুগের মৃৎসামগ্রী, পাল ও সেন যুগের ভগ্ন বিষ্ণু ও গণেশ মূর্তি ইত্যাদি প্রত্নবস্তু স্থানীয় সংগ্রহশালায় সংরক্ষিত করা হয়েছে।


title: আলমপুর, পশ্চিমবঙ্গ

text: আলমপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার নোদাখালি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল আলমপুর শাহী জামে মসজিদ।


title: আলমপুর, পশ্চিমবঙ্গ

text: আলমপুর শাহী জামে মসজিদের প্রতিষ্ঠাকাল সম্বন্ধে বিতর্ক রয়েছে, তবে অণুমিত হয়, অষ্টাওদশ শতকে এই দ্বিতল মসজিদ নির্মিত হয়। মসজিদের ৩৪ ফুট ২ ইঞ্চি X ৭ ফুট ১০ ইঞ্চি মাপের ত্রিখিলান অলিন্দের ছাদ ৩ সুট চওড়া ব্যারেল ভল্ট দিয়ে তৈরী।৩৪ ফুট ২ ইঞ্চি X ৬ ফুট মাপের একতলার ছাদ ক্রস ভল্ট দিয়ে নির্মিত। অর্ধগোলাকার ত্রিখিলান প্রবেশপথ বিশিষ্ট দ্বিতলের মধ্যে তিনটি গম্বুজ নির্মিত হয়েছে। গম্বুজ সহ মসজিদের উচ্চতা ৩৫ ফুট। মসজিদ নির্মাণে বর্গাকার ও আয়তাকার ইট ব্যবহৃত হয়েছে। মসজিদের পেছনে কিবলা প্রাচীরের মিহরাব অংশে দোচালা স্থাপত্য ব্যবহৃত হয়েছে। স্থাপত্যের চারকোণে গম্বুজাকৃতি শীর্ষবিশিষ্ট আটকোণা বুরুজ অবস্থিত।


title: জন জেমসন

text: জন আলেকজান্ডার জেমসন, এমবিই (জন্ম: ৩০ জুন, ১৯৪১) ব্রিটিশ ভারতের বোম্বেতে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। জন জেমসন কাউন্টি ক্রিকেটে ওয়ারউইকশায়ার দলে প্রতিনিধিত্ব করেন। দলে তিনি মূলতঃ শীর্ষ সারির ব্যাটসম্যান ছিলেন। এছাড়াও দলের প্রয়োজনে কার্যকরী অফ স্পিন কিংবা মিডিয়াম-পেস বোলিং করতেন।


title: জন জেমসন

text: ১৯৭১ থেকে ১৯৭৫ সময়কালে ইংল্যান্ডের পক্ষে টেস্ট ও একদিনের আন্তর্জাতিক খেলেছেন। পাশাপাশি উইকেট-রক্ষণেও মাঝে-মধ্যে ভূমিকা রাখতেন। ডেরেক মারে আহত হলে রোহন কানহাই উইকেট-কিপার হন। অধিনায়ক এ.সি. স্মিথ তাঁকে বোলিংয়ের জন্য ডেকে পাঠান।


title: জন জেমসন

text: ক্রিকেট সংবাদদাতা কলিন ব্যাটম্যান উল্লেখ করেছেন যে, বয়কট, এডরিচ ও অ্যামিসের যুগে জন জেমসন টেস্ট ক্রিকেটে কমই সুযোগ লাভ করেছেন। ফাস্ট বোলারদের বিপক্ষে লড়াকু দৃষ্টিভঙ্গীতে তিনি তাঁর সেরা খেলা উপহার দিতে চেয়েছিলেন। দূর্ভাগ্যবশতঃ তাঁর প্রথম চার ইনিংসের তিনটিতে রান-আউটের কবলে পড়েন। ইংল্যান্ডের একমাত্র ক্রিকেটার হিসেবে টেস্টের উভয় ইনিংসে রান-আউট হন। এছাড়াও, একমাত্র ক্রিকেটার হিসেবে জেমসন ধারাবাহিকভাবে টেস্টের তিন ইনিংসে এ ধরনের আউটের শিকার হন।


title: জন জেমসন

text: ১৯৭১ সালে ভারতের বিপক্ষে তাঁর টেস্ট অভিষেক ঘটে। তন্মধ্যে দ্বিতীয় টেস্টে ৮২ রান করেছিলেন। ১৯৭৩-৭৪ মৌসুমে ওয়েস্ট ইন্ডিজ সফরে তিনি আরও একটি তিন টেস্টের সিরিজসহ একটি ওডিআইয়ে খেলেছিলেন। কিন্তু ব্যক্তিগতভাবে তিনি তেমন সফলতা পাননি। ১৯৭৫ সালের ক্রিকেট বিশ্বকাপের দুইটি খেলায় অংশগ্রহণ করেন।


title: জন জেমসন

text: ১৯৭৪ সালে এজবাস্টনে গ্লুচেস্টারশায়ার দলের বিপক্ষে তিনি প্রথম-শ্রেণীর ক্রিকেটে তাঁর সর্বোচ্চ অপরাজিত ২৪০* রান সংগ্রহ করেন। রোহন কানহাইয়ের সাথে (২১৩*) দ্বিতীয় উইকেট জুটিতে অপরাজিত ৪৬৫ রান তোলেন। তাঁদের এ সংগ্রহ কাউন্টি ক্রিকেটে অদ্যাবধি অক্ষত রয়েছে।


title: জন জেমসন

text: তাঁর ভাই টমাস জেমসন ১৯৭০ সালে ওয়ারউইকশায়ার এবং কেমব্রিজ বিশ্ববিদ্যালয় দলের পক্ষে খেলেন।


title: জন জেমসন

text: ভারত উপমহাদেশে জন্মগ্রহণ করায় তিনি সর্বদাই দক্ষিণ এশিয়ার ক্রিকেট সম্প্রসারণের দিকে মনোনিবেশ ঘটাতেন। এমসিসি দলের পক্ষে ১৯৭৮-৭৯ ও ১৯৮০-৮১ মৌসুমে দুইবার বাংলাদেশ সফর করেন। পরবর্তীকালে বাংলাদেশ ক্রিকেট দলে কোচের দায়িত্ব পালন করেন ও বাংলাদেশের ক্রিকেটের শুরুরদিকে উন্নয়নে সহায়তা করেন।


title: আশুরালী

text: আশুরালী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি প্রত্নস্থল।


title: আশুরালী

text: আশুরালী গ্রামে একটি দিঘি কাটার সময় পাল ও সেন যুগের তিনটি মূর্তির ভগ্নাংশ আবিষ্কৃত হয়। এই মূর্তিগুলি হল কালোপাথরের মুন্ড ও পা বিহীন বিষ্ণুর মূর্তি, বিষ্ণু মূর্তির দুইটি হাত এবং সরস্বতী মূর্তি।


title: ইয়ারপুর

text: ইয়ারপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল খানে খোদা মসজিদ।


title: ইয়ারপুর

text: খানে খোদা মসজিদ বা জঙ্গলকাটি মসজিদের প্রতিষ্ঠাকাল অষ্টাদশ শতক বলে অণুমিত হয়। ১৭ ফুট ৪ ইঞ্চি X ১৭ ফুট ৪ ইঞ্চি মাপের গম্বুজ সহ মসজিদের উচ্চতা প্রায় ২০ ফুট। মসজিদের অব্যন্তরে ৮ ফুট ৯ ইঞ্চি X ৮ ফুট ৯ ইঞ্চি X ৮ ফুট ৯ ইঞ্চি আয়তনের গর্ভগৃহ অবস্থিত। মসজিদ নির্মাণে ৬.৮ ইঞ্চি X ৪.৫ ইঞ্চি X ১.৫ ইঞ্চি আয়তনের আয়তাকার ইট ব্যবহৃত হয়েছে। মসজিদের শীর্ষে চারকোণে একটি করে চারকোণা টারেট বর্তমান।


title: রাজারহাট পাইলট উচ্চ বিদ্যালয়

text: কুড়িগ্রাম জেলার রাজারহাট উপজেলার কেন্দ্রে অবস্থিত রাজারহাট পাইলট উচ্চ বিদ্যালয়টি একটি ঐতিহ্যবাহী ও স্বনামধন্য শিক্ষা প্রতিষ্ঠান।


title: রাজারহাট পাইলট উচ্চ বিদ্যালয়

text:
বিদ্যালয়টি উপজেলা সদর এর প্রাণ কেন্দ্রে রাজারহাট-উলিপুর জেলা-বোর্ড সড়ক সংলগ্ন পশ্চিম দিকে অবস্থিত। এর উত্তরে মীর ইসমাইল হোসেন ডিগ্রি কলেজ ও দক্ষিণে চাকির পশার তালুক প্রাথমিক বিদ্যালয়,মুক্তিযোদ্ধা সংসদ রাজারহাট অবস্থিত।
বিদ্যালয়ের পূর্ব দিকে ৮ কক্ষ বিশিষ্ট ১টি দ্বিতল ভবন,উত্তর দিকে ৩ কক্ষ বিশিষ্ট অফিস ভবন এবং ৮ কক্ষ বিশিষ্ট টিন শেড ভবন আছে। এছাড়া ১টি সাধারণ কক্ষ,১টি পাঠাগার কক্ষ,মহিলা শিক্ষিকাদের সাধারণ কক্ষ ১টি,ক্রীড়া ও স্ককাউট কক্ষ ১টি ও ১টি পরীক্ষাগার আছে। ২টি প্রোজেক্টর,১১টি ডেক্সটপ,৪টি ল্যাপটপ ও ৩টি প্রিন্টার সহ একটি সুসজ্জিত কম্পিউটার ল্যাব আছে। বিদ্যালয়ের সামনে ১টি সুবিশাল খেলার মাঠ আছে।


title: রাজারহাট পাইলট উচ্চ বিদ্যালয়

text:
বিদ্যালয়টি ১৯৪৯ খ্রীঃ ২রা জানুয়ারী প্রতিষ্ঠিত হয়। এর প্রধান উদ্যোক্তা ছিলেন মরহুম আহমদ হোসেন মণ্ডল ও মরহুম মোহন মিয়া। জমি দান করেন মরহুম আনেছ উদ্দিন পন্ডিত ও আলহাজ্ব হোসেন আলী (বাবুহাজী)। এলাকার অন্যান্য স্থানীয় শিক্ষানুরাগী গণ্যমান্য ব্যক্তিবর্গের অক্লান্ত পরিশ্রম ও সহযোগিতায় এটি প্রতিষ্ঠা লাভ করে।
প্রতিষ্ঠা লগ্নথেকে যারা সুদক্ষভাবে প্রধান শিক্ষকের দায়িত্ব পালন করেছেন- তারা হলেন স্বগীয় বাবু যতীন্দ্র মোহন সরকার(প্রতিষ্ঠাতা প্রধান শিক্ষক), মরহুম আব্দুল বাতেন, মরহুম আব্দুল্লাহ সরওয়ারর্দী(সাবেক গণ-পরিষদ সদস্য), জনাব আব্দুল কাদের মিয়া(ভারপ্রাপ্ত), বাবু উপেন্দ্রনাথ সরকার(ভারপ্রাপ্ত), মরহুম আকবর আলী সরকার(ভারপ্রাপ্ত), বাবু পরেশ চন্দ্র সরকার(ভারপ্রাপ্ত), জনাব আব্দুস ছালাম চাষি(ভারপ্রাপ্ত),জনাব মোহাম্মদ আবুল কালাম আজাদ(ভারপ্রাপ্ত)। বর্তমান প্রধান শিক্ষকের দায়িত্ব পালন করেছেন জনাব আব্দুল বাতেন সরকার। বিদ্যালয়ে বর্তমান কর্মরত ১৮ জন শিক্ষক,২ জন অফিস সহকারী, ৫জন ৪র্থ শ্রেণীর কর্মচারীর অক্লান্ত পরিশ্রম, অভিজ্ঞ শিক্ষক মন্ডলী দক্ষতা ও মেধা দিয়ে বিদ্যালয়ের শিক্ষার গুণগত মান বৃদ্ধি ও ঐতিহ্য রক্ষায় আপ্রাণ প্রচেষ্ঠা চালিয়ে যাচ্ছেন।


title: রাজারহাট পাইলট উচ্চ বিদ্যালয়

text: বর্তমানে ৬ষ্ঠ হতে ১০ম শ্রেণী পর্যন্ত বিজ্ঞান, কলা ও বাণিজ্য এই তিন বিভাগে প্রায় ১১০০ শিক্ষার্থী অধ্যয়ন করছে।


title: রাজারহাট পাইলট উচ্চ বিদ্যালয়

text: প্রতি বছর জেএসসি ও এস এস সি পরীক্ষায় উপজেলার মধ্যে সর্ব শ্রেষ্ঠ বিদ্যালয় হবার গৌরব অর্জন করে। প্রতি বছর এর শিক্ষার্থীরা এস এস সি পরীক্ষায় মেধা বৃত্তি সহ দেশ বিদেশের বিভিন্ন বিশ্ববিদালয়ে অধ্যয়ন করছে । এর অনেক প্রাক্তন শিক্ষার্থীরা দেশ বিদেশের বিভিন্ন উচ্চ পদে আসীন ।


title: সেটাগায়া

text: সেটাগায়া হল জাপানের টোকিওর একটি বিশেষ ওয়ার্ড। সেটাগায়ার জনসংখ্যা প্রচুর এবং জাপানের বিশেষ ২৩ ওয়ার্ডের মধ্যে দ্বিতীয় বৃহত্তম এলাকা। ২০১১ সালের আদমশুমারী অনুযায়ী জনসংখ্যা ৮৩৭,১৮৫ এবং ঘনত্ব ১৪,৪১৪ জন প্রতি বর্গকিঃমিঃ এ। এই শহরের আয়তন ৫৮.০৮ বর্গকিঃমিঃ।


title: সেটাগায়া

text: সেটাগায়া হল ২৩ বিশেষ ওয়ার্ডের দক্ষিণ পশ্চিম পাশে অবস্থিত। জাপানের জনসংখ্যাবহুল শহরের মধ্যে সেটাগায়া অন্যতম।


title: আব্বাস ইবনে আব্দুল মুত্তালিব

text: আব্বাস ইবনে আব্দুল মুত্তালিব () (৫৬৮-৬৫৩) ছিলেন নবী মুহাম্মদ (সাঃ) এর সবচেয়ে ছোট চাচা এবং বিশিষ্ট সাহাবা। বয়সে তিনি তার ভাতিজা মুহাম্মদ (সাঃ) থেকে মাত্র চার বছরের বড় ছিলেন। মুহাম্মদ (সাঃ) এর ১১ জন চাচাদের মাঝে হামজা এবং তিনি ইসলাম গ্রহণ করেছিলেন। ৬৫৩ খৃষ্টাব্দে তিনি মৃত্যুবরণ করেন এবং তাকে মদীনায় সমাহিত করা হয়। তার পুত্র আবদুল্লাহ ইবনে আব্বাস থেকেই আব্বাসীয় খিলাফতের সূচনা হয়।


title: জাফর ইবনে আবি তালিব

text: জাফর ইবনে আবি তালিব ছিলেন আলি ইবনে আবি তালিবের ভাই এবং প্রাথমিক পর্যায়ের ইসলাম গ্রহণকারী সাহাবা।আবিসিনিয়ায় হিজরতকারী সাহাবাদের মধ্যে তিনি একজন ছিলেন এবং নাজ্জাশীর ইসলাম সম্পর্কিত প্রশ্নের উত্তর তিনি বাকি সাহাবাদের পক্ষ থেকে প্রদান করেন। মুতাহ'র যুদ্ধে তিনি নিহত হন।


title: আল-মুনতাসির

text: আবু জাওর মুহাম্মদ (; ৮৩৭ – ২৫ জুন ৮৬২) (আল মুনতাসির বিল্লাহ নামে অধিক পরিচিত) (, "He who triumphs in God") ছিলেন ১১শ আব্বাসীয় খলিফা। তিনি ৮৬১ থেকে ৮৬২ সাল পর্যন্ত শাসন করেন। তার পক্ষে তুর্কি গোষ্ঠীর সমর্থন ছিল।


title: নুপিডিয়া

text: নুপিডিয়া () ছিল ইংরেজি ভাষায় ওয়েব ভিত্তিক একটি ইন্টারনেট বিশ্বকোষ যার নিবন্ধ সমুহ মুক্ত কন্টেন্ট লাইসেন্সের আওতায় উপযুক্ত বিষয়ে দক্ষ সেচ্চাসেবী অবদানকারী কর্তৃক লিখিত এবং বিশেষজ্ঞ সম্পাদকদের দ্বারা পর্যালোচনার পর প্রকাশিত হতো। এর প্রতিষ্ঠাতা জিমি ওয়েলস, পরিচালনায় বোমিস ও প্রধান সম্পাদকের ভূমিকায় ছিলেন ল্যারি স্যাঙ্গার। নুপিডিয়া মার্চ ২০০০ সাল থেকে সেপ্টেম্বর ২০০৩ সাল পর্যন্ত কার্যকর ছিল। যদিও এটিকে উইকিপিডিয়ার পূর্বসূরী মনে করা হলেও উইকিপিডিয়ার মতো এখানে লাইভ সম্পাদনার সুবিধা ছিলনা, নুপিডিয়ায় নিবন্ধের বিষয়বস্তু নিয়ন্ত্রনের জন্যে সাত-স্তরের অনুমোদন প্রক্রিয়া নীতি অনুসৃত হতো। নুপিডিয়ার নিয়ম-নীতি ছিল একটি বিশেষজ্ঞ কমিটি মাধ্যমে পূর্বপরিকল্পিত, যার ফলে এর শুরুর প্রথম বছরে মাত্র ২১টি অনুমোদিত নিবন্ধ ছিল; সে তুলনায় উইকিপিডিয়ায় প্রথম, মাসে ২০০'শ নিবন্ধ এবং বছরে ছিল ১৮ হাজার।


title: নুপিডিয়া

text:
১৯৯৯ সালের শেষের দিকে ওয়েলেস সেচ্চাসেবীদের মাধ্যমে তৈরিযোগ্য একটি অনলাইন বিশ্বকোষের বিষয়ে মনোস্থির করেন, ২০০০ সালের জানুয়ারিতে তিনি ল্যারি স্যাঙ্গারকে এটির বাস্তবায়নের বিষয়ে প্রস্তুতির কথা বলেন। এই প্রকল্পটি আনুষ্ঠানিকভাবে অনলাইনে অভিযাত্রা শুরু করে মার্চ ৯, ২০০০ সালে।
এবং সর্বশেষ নভেম্বর, ২০০০ সালে দুটি পরিপূর্ণ নিবন্ধ প্রকাশ সম্ভব হয়।


title: ইসলামি বৈবাহিক আইনশাস্ত্র

text: বিবাহের আরবী শব্দ হলো নিকাহ। নিকাহ এর শাব্দিক অর্থ হলো, একত্রিত হওয়া, নারী পুরুষ মিলিত হওয়া। পারিভাষিক অর্থে নিকাহ বা বিবাহ বলা হয়। ইসলামী শরীয়াহ আইন অনুযায়ী, বিবাহ হল একজন নারী ও একজন পুরুষের মধ্যে নিষ্পন্ন বৈধ বন্ধন ও সামাজিক চুক্তি । ইসলামে বিবাহ হল একটি সুন্নাহ বা মুহাম্মাদ (সাঃ)এর আদর্শ এবং ইসলামে বিবাহ করার জন্য অত্যন্ত জোরালোভাবে পরামর্শ দেয়া হয়েছে। পাশাপাশি, ইসলামে সন্ন্যাসজীবন এবং কৌমার্যেরও কঠোর বিরোধিতা করা হয়েছে। একজন ব্যক্তি তখনই বিবাহের বয়সী হবে, যখন সে মানসিক, দৈহিক ও আর্থিকভাবে বৈবাহিক জীবন নির্বাহ করতে সমর্থ হবে । বিশেষ শর্তসাপেক্ষে পুরুষের বহুবিবাহের জন্য ইসলামে অনুমতি দেওয়া হয়েছে, তবে নারীর বহুবিবাহের ক্ষেত্রে ইসলামে নিষেধাজ্ঞা রয়েছে ।


title: ইসলামি বৈবাহিক আইনশাস্ত্র

text: মহান আল্লাহ পবিত্র কুরআনে বলেন,


title: ইসলামি বৈবাহিক আইনশাস্ত্র

text: يَا أَيُّهَا النَّاسُ اتَّقُوا رَبَّكُمُ الَّذِي خَلَقَكُمْ مِنْ نَفْسٍ وَاحِدَةٍ وَخَلَقَ مِنْهَا زَوْجَهَا وَبَثَّ مِنْهُمَا رِجَالًا كَثِيرًا وَنِسَاءً وَاتَّقُوا اللَّهَ الَّذِي تَسَاءَلُونَ بِهِ وَالْأَرْحَامَ إِنَّ اللَّهَ كَانَ عَلَيْكُمْ رَقِيبًا


title: ইসলামি বৈবাহিক আইনশাস্ত্র

text: অর্থ: “হে মানুষ, তোমরা তোমাদের রবকে ভয় কর, যিনি তোমাদেরকে সৃষ্টি করেছেন এক উৎস থেকে। আর তা থেকে তোমাদের স্ত্রীদেরকেও সৃষ্টি করেছেন। এরপর তা থেকে ছড়িয়ে দিয়েছেন বহু পুরুষ ও নারী। আর তোমরা আল্লাহকে ভয় কর, যার মাধ্যমে তোমরা একে অপরের কাছে চাও। আর ভয় কর রক্ত-সম্পর্কিত আত্মীয়ের ব্যাপারে। নিশ্চয় আল্লাহ তোমাদের উপর পর্যবেক্ষক।” (সূরা নিসা, আয়াত ০১)


title: ইসলামি বৈবাহিক আইনশাস্ত্র

text: “পুরুষরা নারীদের তত্ত্বাবধায়ক, এ কারণে যে, আল্লাহ তাদের একের উপর অন্যকে শ্রেষ্ঠত্ব দিয়েছেন এবং যেহেতু তারা নিজদের সম্পদ থেকে ব্যয় করে।” (সুরা নিসা: ৩৪)


title: ইসলামি বৈবাহিক আইনশাস্ত্র

text: ইসলামী শরীয়ত অনুসারে বিবাহের রুকন বা মূল স্তম্ভ হচ্ছে দু’টি। ১.ইজাব তথা প্রস্তাব, ২.কবুল, বা গ্রহণ। এর জন্য আবশ্যকীয় শর্ত হচ্ছে সাক্ষী থাকা।


title: ইসলামি বৈবাহিক আইনশাস্ত্র

text: কুরআনের আলোকে যাদের সঙ্গে বিবাহ হারাম তারা হলেন:


title: ইসলামি বৈবাহিক আইনশাস্ত্র

text: আল্লাহ তাআলা ঘোষণা করেন- তোমাদের জন্য হারাম করা হয়েছে তোমাদের মাতা, তোমাদের কন্যা, তোমাদের বোন, তোমাদের ফুফু, তোমাদের খালা, ভ্রাতৃকন্যা, ভগিনীকন্যা, তোমাদের সে মাতা যারা তোমাদেরকে স্তন্যপান করিয়েছে, তোমাদের দুধ-বোন, তোমাদের স্ত্রীদের মাতা, তোমরা যাদের সঙ্গে সহবাস করেছ, সে স্ত্রীদের কন্যা যারা তোমাদের লালন-পালনে আছে। যদি তাদের সঙ্গে সহবাস না করে থাক, তবে এ বিবাহে তোমাদের কোন গোনাহ নেই, তোমাদের ঔরসজাত পুত্রদের স্ত্রী এবং দুই বোনকে একত্রে বিবাহ করা; কিন্তু যা অতীত হয়ে গেছে। নিশ্চয় আল্লাহ ক্ষমাকরী, দয়ালু। এবং অন্যের বৈধ স্ত্রীকে বিবাহ করা হারাম।


title: ইসলামি বৈবাহিক আইনশাস্ত্র

text: যে সমস্ত মহিলাদেরকে বিবাহ করা হারাম তাদেরকে দু’টি ভাগে ভাগ করা হয়েছে।


title: ইসলামি বৈবাহিক আইনশাস্ত্র

text: স্থায়ীভাবে নিষিদ্ধ মহিলা: তারা তিন শ্রেণীর।


title: ইসলামি বৈবাহিক আইনশাস্ত্র

text: ক.বংশগত কারণে নিষিদ্ধ: তারা হলেন-


title: ইসলামি বৈবাহিক আইনশাস্ত্র

text: ১. মাতা


title: ইসলামি বৈবাহিক আইনশাস্ত্র

text: ২. দাদী


title: ইসলামি বৈবাহিক আইনশাস্ত্র

text: ৩. নানী


title: ইসলামি বৈবাহিক আইনশাস্ত্র

text: ৪. নিজের মেয়ে, ছেলের মেয়ে, মেয়ের মেয়ে যত নিচেই যাক না কেন।


title: ইসলামি বৈবাহিক আইনশাস্ত্র

text: ৫. আপন বোন, বৈমাত্রেয় বোন ও বৈপিত্রেয় বোন।


title: ইসলামি বৈবাহিক আইনশাস্ত্র

text: ৬. নিজের ফুফু, পিতা, মাতা, দাদা, দাদী, নানা ও নানীর ফুফু।


title: ইসলামি বৈবাহিক আইনশাস্ত্র

text: ৭. নিজের খালা, পিতা, মাতা, দাদা, দাদী, নানা ও নানীর খালা।


title: ইসলামি বৈবাহিক আইনশাস্ত্র

text: ৮. আপন ভাই, বৈমাত্রেয় ভাই ও বৈপিত্রেয় ভাই ও তাদের অধঃতন ছেলেদের কন্যা।


title: ইসলামি বৈবাহিক আইনশাস্ত্র

text: ৯. আপন বোন, বৈমাত্রেয় বোন ও বৈপিত্রেয় বোন ও তাদের অধঃতন মেয়েদের কন্যা।


title: ইসলামি বৈবাহিক আইনশাস্ত্র

text: খ. দুগ্ধ সম্বন্ধীয় কারণে নিষিদ্ধ:


title: ইসলামি বৈবাহিক আইনশাস্ত্র

text: বংশগত কারণে যাদেরকে বিবাহ করা নিষিদ্ধ দুগ্ধ সম্বন্ধের কারণেও তারা নিষিদ্ধ। তবে, শর্ত হচ্ছে-


title: ইসলামি বৈবাহিক আইনশাস্ত্র

text: দুই বছরের আগেই স্তন্য পান করা। দুই বছর বয়সের পর স্তন্য পান করলে স্তন্যদানকারীনির সঙ্গে তার দুগ্ধ সম্পর্ক সৃষ্টি হবে না।


title: ইসলামি বৈবাহিক আইনশাস্ত্র

text: গ. বৈবাহিক সম্বন্ধের কারণে নিষিদ্ধ:


title: ইসলামি বৈবাহিক আইনশাস্ত্র

text: ১. পিতা, দাদা ও নানা (যতই উপরে যাক না কেন) যাদেরকে বিবাহ করেছেন।


title: ইসলামি বৈবাহিক আইনশাস্ত্র

text: ২. কোন পুরুষের সঙ্গে বিবাহ বন্ধনে আবদ্ধ হওয়ার পর দৈহিক সম্পর্ক স্থাপিত হোক বা না হোক উক্ত পুরুষের পুত্র-পোত্র বা প্রপোত্রের সঙ্গে মহিলার বিবাহ নিষিদ্ধ।


title: ইসলামি বৈবাহিক আইনশাস্ত্র

text: ৩. কোন পুরুষের সঙ্গে বিবাহ বন্ধনে আবদ্ধ হওয়ার পর দৈহিক সম্পর্ক স্থাপিত হোক বা না হোক উক্ত পুরুষের পিতা-দাদা বা নানার সঙ্গে মহিলার বিবাহ নিষিদ্ধ।


title: ইসলামি বৈবাহিক আইনশাস্ত্র

text: ৪. শাশুড়ী। মহিলার সঙ্গে বিবাহ হলেই তার মাতা ও দাদী বা নানী হারাম হয়ে যাবে। দৈহিক সম্পর্ক স্থাপিত হোক বা না হোক।


title: ইসলামি বৈবাহিক আইনশাস্ত্র

text: ৫. স্ত্রীর সঙ্গে দৈহিক সম্পর্ক স্থাপিত হলেই তার কন্যা, তার পুত্রের কন্যা ইত্যদি হারাম হয়ে যাবে।


title: ইসলামি বৈবাহিক আইনশাস্ত্র

text: সাময়িক ভাবে নিষিদ্ধ মহিলা:


title: ইসলামি বৈবাহিক আইনশাস্ত্র

text: সাময়িক কারণে কখনো কখনো মহিলাকে বিবাহ করা নিষিদ্ধ হয়ে থাকে। উক্ত কারণ দূর হয়ে গেলে তাকে বিবাহ করা বৈধ হবে।


title: ইসলামি বৈবাহিক আইনশাস্ত্র

text: ১. কোন মহিলাকে বিবাহ করলেই তার আপন বোন, ফুফু, খালাকে বিবাহ করা হারাম গণ্য হবে। তবে, তাকে যখন তালাক দিয়ে দেবে কিংবা, স্বামী মারা যাবে এবং সে ইদ্দত শেষ করবে, তখন তাকে সে বিবাহ করতে পারবে।


title: ইসলামি বৈবাহিক আইনশাস্ত্র

text: ২. যে মহিলা অন্যের বিবাহাধীনে ছিল। তাকে স্বামী তালাক দিয়েছে কিংবা মারা গেছে এবং সে ইদ্দত পালন করছে; এমতাবস্থায় তাকে বিবাহ করা নিষিদ্ধ। ইদ্দত শেষ হয়ে গেলেই বিবাহ করতে পারবে।


title: ইসলামি বৈবাহিক আইনশাস্ত্র

text: ইসলাম আসলে পুরুষদের অসংখ্য বিয়ের সুযোগ রহিত করে দিয়েছে। ইসলাম বিবাহ বিমুখ সমাজে এসে লোকদেরকে পাইকারী হারে চারটি করে বিয়ের নির্দেশ দেয় নি, বরং নারীদের যথেচ্ছ ব্যবহারে উন্মুখ সমাজে পুরুষদের শতাধিক বিয়ের ক্ষমতাকে রহিত করে দিয়ে তাকে সর্বোচ্চ চারটির মধ্যে স্থির করে দিয়েছে। ইসলাম পূর্ব আরব সমাজে নারীদেরকে যথেচ্ছা ব্যবহার করা হতো। এক একজন ব্যক্তির স্ত্রীদের কোন সীমা রেখা ছিলো না। শুধু মুসলমান নয় অন্যান্য ধর্মের অনুসারি সহ অনেকের স্ত্রীদের সংখ্যা ছিলো ১০০ (একশত) এরও বেশি। ১০/১৫ টি ছিলো সাধারণ বিষয়।


title: ইসলামি বৈবাহিক আইনশাস্ত্র

text: ইসলাম পুরুষদেরকে একাধিক তথা চারটি বিয়ের ‘নির্দেশ’ দেয়নি, বরং প্রয়োজনীয় শর্ত সাপেক্ষে ‘অনুমতি’ দিয়েছে। যদি শর্ত পূরণ করা না যায়, তাহলে একটির অধিক বিবাহ করাকেও হারাম বলেছে।


title: ইসলামি বৈবাহিক আইনশাস্ত্র

text: ইরশাদ হয়েছে,


title: ইসলামি বৈবাহিক আইনশাস্ত্র

text: "তোমরা বিয়ে কর নারীদের মধ্যে যাকে তোমাদের ভাল লাগে; দু’টি, তিনটি অথবা চারটি। আর যদি ভয় কর যে, তোমরা সমান আচরণ করতে পারবে না, তবে একটি।"(সূরা নিসা, আয়াত ৩)


title: ইসলামি বৈবাহিক আইনশাস্ত্র

text: ইসলামে বিবাহের জন্য কোনো বয়সের সীমারেখা নেই, বরের ক্ষেত্রে মনোদৈহিক ও আর্থিক সামর্থ্য তৈরি হলে এবং কনের ক্ষেত্রে অভিভাবকের উপস্থিতিতে নিজ নিজ পছন্দ অনুযায়ী সকল বয়সে বৈবাহিক সম্পর্কে আবদ্ধ হওয়া বৈধ । তবে বিবাহের পরেও দৈহিক সম্পর্কের ক্ষেত্রে উভয়েরই শারীরিক ও মানসিকভাবে প্রস্তুত ও পরিপক্ব হওয়া আবশ্যক ।


title: ইসলামি বৈবাহিক আইনশাস্ত্র

text: ইসলামে, মহর বা মোহর হল বিবাহের সময় কনের দাবিকৃত অর্থ বা সম্পদ, যা বর বা বরের পিতার পক্ষ থেকে কনেকে প্রদান করতে হয়| মোহরানা ধার্য করা ওয়াজিব। এটি প্রদান করা বাধ্যতামুলক| মহরের মাধ্যমেই পূর্ণাঙ্গ বিয়েকে বৈধ করা হয়| প্রাচীন আরবে যৌতুক দেয়ার প্রথা চালু ছিল, নবুয়াত প্রাপ্তির পর মুহাম্মদ (সাঃ) আল্লাহ তাআলার নির্দেশে যৌতুক প্রথাকে নিষিদ্ধ করে আবশ্যক দেনমহরপ্রথা চালু করেন| ইসলামে মহরের কোন সীমারেখা নেই| মোহর বাকি না রেখে যথাসাধ্য আদায় করতে বলা হয়েছে, যেন কনের মহর প্রাপ্তি নিশ্চিত হয়|


title: ইসলামি বৈবাহিক আইনশাস্ত্র

text: যদি মহরানা ধার্য না করে বিয়ে করে ফেলে তারপরও স্ত্রীকে মহরানা দিতে হবে। এটা কোন মতেই বাদ দেয়া যাবে না। এসম্পর্কে ইরশাদ হয়েছে:


title: ইসলামি বৈবাহিক আইনশাস্ত্র

text: “আর তোমরা নারীদেরকে সন্তুষ্টচিত্তে তাদের মোহর দিয়ে দাও।” (সুরা নিসা: ৪)


title: ইসলামি বৈবাহিক আইনশাস্ত্র

text: অন্যত্র ইরশাদ হয়েছে,


title: ইসলামি বৈবাহিক আইনশাস্ত্র

text: “তোমরা তাদেরকে বিয়ে করলে তোমাদের কোন অপরাধ হবে না, যদি তোমরা তাদেরকে তাদের মোহর প্রদান কর।” (সুরা মুমতাহিনা: ১০)


title: ইসলামি বৈবাহিক আইনশাস্ত্র

text: অন্যান্য শর্ত পূরণ হলেও স্বামী-স্ত্রীর মধ্যে যৌনসঙ্গম হওয়ার পরই বিবাহ পরিপূর্ণ হয়। বিয়ের একটি গুরুত্বপূর্ণ শর্ত হল যৌনসম্পর্ক, যেখানে কিছু বিধিনিষেধ ব্যতীত পূর্ণ স্বাধীনতা দেয়া হয়েছে।


title: প্যারাবন শিসমার

text: প্যারাবন শিসমার (), (দ্বিপদ নাম: "Pachycephala cinerea") হচ্ছে Pachycephalidae পরিবারের একটি পাখি। এটি ভারত, থাইল্যান্ড, ফিলিপাইন, মায়ানমার, মালয়েশিয়া, বাংলাদেশ এবং দক্ষিণ পূর্ব এশিয়ার অন্যান্য দেশ পর্যন্ত বিস্তৃত।


title: প্যারাবন শিসমার

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।


title: কিউপ্রাস সালফাইড

text: কিউপ্রাস সালফাইড বা কপার (১) সালফাইড এক ধরনের কপার সালফাইড, যা কপার এবং সালফার দ্বারা গঠিত একটি রাসায়নিক যৌগ। এটির রাসায়নিক সংকেত CuS। এটা খনিজ ক্যালকোসাইট হিসাবে প্রকৃতিতে পাওয়া যায়।


title: কিউপ্রাস সালফাইড

text: কপারকে সালফার বাষ্প অথবা HS এর মধ্যে অতিমাত্রায় উত্তপ্ত করে CuS প্রস্তুত করা যায়। কপার পাউডার গলিত সালফারের সাথে সহজে বিক্রিয়া করে খুব দ্রুত CuS উতৎপাদন করে, যেখানে কপারের ক্ষুদ্র বড়ি ক্ষেত্রে অনেক বেশি তাপমাত্রা প্রয়োজন। CuS অক্সিজেনের সঙ্গে বিক্রিয়া করে SO তৈরি করে:


title: কিউপ্রাস সালফাইড

text:
কপার উৎপাদনে গলিত কপার সালফাইডের দুই তৃতীয়াংশ জারিত হয়ে উরে যায়, এবং CuO অবশিষ্ঠ CuS এর সঙ্গে প্রতিক্রিয়া করে Cu ধাতু উৎপন্ন করে:
CuS এর দুইটি গঠন রয়েছে, একটি নিম্ন তাপমাত্রার মনোক্লিনিক গঠন ("নিম্ন ক্যালকোসাইট") যার একটি একক কোষে ৯৬টি কপার পরমাণুর সহিত একটি জটিল কাঠামো আছে, অন্যটি ষড়্ভুজাকার গঠন যা ১০৪° সে এর অধিক তাপমাত্রায় স্থিতিশীল.।


title: মাহাদি

text: ইমাম মাহদী (আরবী: مهدي,"পথ প্রদর্শক") হচ্ছে কেয়ামতের পুর্বে আগমনকারী মুসলমানদেরকে নেতৃত্ব দানকরী শাসক, যিনি পৃথিবীতে সাত, নয় অথবা উনিশ বছর শাসন করবেন। তার কথা হাদিসের (ইসলামের শেষ নবী মুহাম্মদের বাণী) বহু জায়গায় বলা হয়েছে। তিনি মদিনায় জন্মগ্রহণ করবেন এবং তাকে দেখতে ইসলামের শেষ নবী মুহাম্মদ-এর মত লাগবে। যখন তার আগমনের সময় হবে তখন পৃথিবীতে অনেক নামধারী ইমাম মাহদির ছড়াছড়ি থাকবে। তার আগমন কিয়ামতের অন্যতম বড় আলামত।


title: মাহাদি

text: মাহাদির আগমন সম্পর্কে অনেক হাদিস বর্ণিত আছে; যেমন-


title: মাহাদি

text: আবু সাঈদ খুদরী (র) নবী (স)হতে বর্ণনা করেন,


title: পটাসিয়াম হেক্সাফ্লুরোকিউপ্রেট (৩)

text: পটাসিয়াম হেক্সাফ্লুরোফসফেট (৩) একটি অজৈব যৌগ যার রাসায়নিক সংকেত KCuF। এটি একধরনের সবুজ প্যারাচুম্বকীয় কঠিন পদার্থ, এটি আপেক্ষিক ভাবে কপার (৩) যৌগসমূহের একটি দুর্লভ উদাহারন।


title: পটাসিয়াম হেক্সাফ্লুরোকিউপ্রেট (৩)

text:
এই যৌগটি ফ্লুরিনের সাথে পটাসিয়াম ক্লোরাইড এবং কিউপ্রাস ক্লোরাইড এর মিশ্রণের জাড়ণ বিক্রিয়ার মাধ্যমে প্রস্তুত করা হয়:
বিভিন্ন অনুরূপ উদাহরণ পরিচিত রয়ছে। এটি পানির সাথে খুব সহজেই বিক্রিয়া করে, এবং অক্সিজেনের সাথে কপার ২ দ্রব উত্‍পন্ন করে।


title: সামারার নৈরাজ্য

text: সামারার নৈরাজ্য দ্বারা আব্বাসীয় খিলাফতের ৮৬১-৮৭০ খ্রিষ্টাব্দের সময়কে বোঝানো হয়। এসময়ের মধ্যে অভ্যন্তরীণ অস্থিতিশীলতা বিরাজ করছিল এবং মোট চারজন খলিফার পরিবর্তন হয়। খলিফারা বিভিন্ন বিদ্রোহী সামরিক গোষ্ঠীর হাতের পুতুলে পরিণত হন। নামটি তৎকালীন রাজধানী সামারা থেকে এসেছে। ৮৬১ সালে খলিফা আল মুতাওয়াক্কিল তার তুর্কি রক্ষীর হাতে নিহত হলে এই সময়ের সূচনা হয়। তার উত্তরসুরি আল মুনতাসির ছয় মাস শাসন করেন। ধারণা করা হয় যে তার তুর্কি সেনাপ্রধান তাকে বিষপ্রয়োগ করেছিলেন। তার পরে আল মুসতাইন খলিফা হন। তুর্কি সেনা নেতৃত্বের মধ্যে বিভক্তির কারণে তিনি ৮৬৫ সালে বাগদাদে চলে যেতে সক্ষম হন। এসময় কিছু তুর্কি সেনাপ্রধান ও তাহিরিরা তাকে সাহায্য করে। কিন্তু তুর্কি সেনাদের বাকি অংশ আল মুতাজকে নতুন খলিফা নির্বাচন করে এবং বাগদাদ অবরোধ করে। মুসতাইনকে বহিষ্কার ও পরে হত্যা করা হয়। আল মুতাজ সক্ষম ও শক্তিশালী ছিলেন। তিনি তার সামরিক প্রধানদের নিয়ন্ত্রণের চেষ্টা করেন এবং সেনাবাহিনীকে বেসামরিক প্রশাসনের বাইরে রাখতে উদ্যোগী হন। এসময় তার নীতির বিরোধিতা করা হয়েছিল। ৮৬৯ সালের জুলাই মাসে তাকেও ক্ষমতাচ্যুত ও হত্যা করা হয়। তার উত্তরসুরি আল মুহতাদিও খলিফার কর্তৃত্ব শক্তিশালী করার উদ্যোগ নেন কিন্তু ৮৭০ সালের জুন মাসে তাকেও হত্যা করা হয়। মুহতাদির মৃত্যু ও আল মুতামিদের ক্ষমতালাভের পর মুসা ইবনে বুগা কেন্দ্রীক তুর্কি অংশ খলিফার দরবারের প্রধান অংশ হয়ে উঠে। এর মাধ্যমে নৈরাজ্য সমাপ্ত হয়। পরবর্তী দশকগুলোতে খিলাফত অবস্থা উন্নয়নে সফল হলেও সামারার নৈরাজ্য অবস্থা আব্বাসীয় কেন্দ্রীয় শাসনকে বড় আকারের ক্ষতি সাধন করে।


title: তুমি স্বপ্ন তুমি সাধনা

text:
তুমি স্বপ্ন তুমি সাধনা বাংলাদেশী পরিচালক শাহাদত হোসেন লিটন পরিচালিত হৃদয়ভাঙ্গা প্রেমকাহিনী। প্রধান চরিত্রে অভিনয় করেছেন শাকিব খান, অপু বিশ্বাস, অমিত হাসান।
এই ছবিতে সঙ্গীত পরিচালনা করেছেন আহমেদ ইমতিয়াজ বুলবুল ও আলী আকরাম শুভ।


title: তুমি স্বপ্ন তুমি সাধনা

text: ! ক্রম !! গান !! কণ্ঠ !! অভিনয়ে !! মন্তব্য


title: কিয়োটো

text: কিয়োটো () হল জাপানের শহরএই শহরটি ৭৯৪ থেকে১৮৬৮ সাল পর্যন্ত জাপানের রাজধানী ছিল।


title: কিয়োটো

text: কিয়োটা জাপানের কানসাই অঞ্চলের অন্যতম শহর।এটার জনসংখ্যা হল ১.৫ মিলিয়ন জন।কিয়োটা কিয়োটা এলাকার রাজধানী। কিয়োটা জাপানের সংস্কৃতি আর শিক্ষার বিরাট অংশ।কিয়োটা এলাকার কিয়োটা বিশ্ববিদ্যালয় জাপানের ২য় পুরাতন বিশ্ববিদ্যালয়।


title: কিয়োটো

text: ৭৯৪ সালের পরে জাপানের সম্রাটেরা এই শহরে বাস করত।তখন এই শহরকে হেয়াক্যো বলা হত।


title: কিয়োটো

text: ১৮৬৮ সালে এই শহর কে "সাইক্যো" বল হত।("পশ্চিমা রাজধানী")


title: কিয়োটো

text: কিয়োটার ব্যবসা মূলত তথ্যপ্রযুক্তি নিঢ়য়ে।কিয়োটানিনটেন্ডো, ইন্টালিজেন্ট সিস্টেমস,ডেইনিপোন স্ক্রীন টোসে, অমরোন, ক্যোচেরা, শিমাদু কর্প., রোহম, হারিবা ইত্যাদির প্রধান কার্যালয়।


title: কিয়োটো

text: এখান ৩৭টি উচ্চ শিক্ষা প্রতিষ্ঠান রয়েছে।কিয়োটা জাপানের অন্যতম শিক্ষা প্রতিষ্টানের শহর। কিয়োটা বিশ্ববিদ্যালয়ের ছাত্ররা জাপানের সেরা ছাত্রদের মধ্যে অন্যতম।কিয়োটা বিশ্ববিদ্যালয় প্রত্যেক বছরে সেরা বিশ্ববিদ্যালয়ের তালিকায় থাকে।এটি জাপানের ২য় পুরাতন বিশ্ববিদ্যালয়।এটির স্থান টোকিও বিশ্ববিদ্যালয়ের পরে।২০১০ সালে এটি সারা বিশ্বে ২৫তম সেরা বিশ্ববিদ্যালয় হয়।


title: কিয়োটো

text: এই শহরে চারপাশে পাহাড় পর্বতে ঘেরা।বিশেষ করে উত্তর,পশ্চিম আর পূর্ব দিকে।অনেক ব্যক্তি মনে করে গ্রীষ্মের সময় কিয়োটোর পাহাড় কিয়োটোর প্রকৃতিকে অপরূপ করে তোলে।কিয়োটোতে গ্রীষ্মকালে প্রচুর গরম পড়ে আর শীতকালে প্রচুর শীত পড়ে।


title: কিয়োটো

text:
কিয়োটোর মন্দির আর প্রাচীন জাপানি স্থপতির নকশার অপরূপ নিদর্শন। এখানকার কিছু দালানইউনেস্কোর ঐতিহাসিক নিদর্শনের তালিকাভুক্ত হয়। ১৯ শতাব্দী থেকে এটি জাপানের সম্পদশীল শহর।
জাপানের পুরাতন শহর গুলোর মধ্যে কিয়োটা অন্যতম। প্রতি বছর পৃথিবীর নানা দেশের মানুষেরা কিয়োটার সুন্দর প্রকৃতি উপভোগ করে।
জাপানি লোকেরা বসন্তকালে চেরি ব্লোমস এবং শরৎকালের পাতার রং পরিবর্তন দেখতে কিয়োটায় আসে।এখানকার ঐতিহ্যবাহী খাবার শাকসবজি।


title: মহর

text: ইসলামে, মহর বা মোহর হল বিবাহের সময় কনের দাবিকৃত অর্থ বা সম্পদ, যা বর বা বরের পিতার পক্ষ থেকে কনেকে প্রদান করতে হয়। এটি প্রদান করা বাধ্যতামুলক। মহরের মাধ্যমেই পুর্নাঙ্গ বিয়েকে বৈধ করা হয়। প্রাচীন আরবে যৌতুক দেয়ার প্রথা চালু ছিল, নবুয়াত প্রাপ্তির পর মুহাম্মদ (সাঃ) আল্লাহ তাআলার নির্দেশে যৌতুক প্রথাকে নিষিদ্ধ করে আবশ্যক দেনমহরপ্রথা চালু করেন। ইসলামে মহরের কোন সীমারেখা নেই। সর্বনিম্ন সাড়ে আঠারো তোলা রৌপ্য বা কনের মতামত অনুযায়ী তার সমমূল্যের অর্থ বা সম্পদ কনেকে তার সম্মতি অনুযায়ী মোহর হিসেবে প্রদান করা যাবে। মোহর বাকি না রেখে যথাসাধ্য আদায় করতে বলা হয়েছে, যেন কনের মহর প্রাপ্তি নিশ্চিত হয়।


title: উত্তর কামারপোল

text: উত্তর কামারপোল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রাধাকান্ত মন্দির ও লক্ষ্মীনারায়ণ মন্দির নামক দুইটি ভগ্নপ্রায় আটচালা মন্দির।


title: উত্তর কামারপোল

text: পশ্চিমমুখী আটচালা রাধাকান্ত মন্দির আনুমানিক ১৭৬৯ খ্রিস্টাব্দে দেওয়ান দর্পনারায়ণ সরকার অর্ণব কর্তৃক প্রতিষ্ঠিত হয় বলে অণুমিত হয়। ২৩ ফুট X ৭ ফুট ১০ ইঞ্চি ত্রিখিলান অলিন্দযুক্ত এই মন্দিরের মাপ ৩০ ফুট ৪ ইঞ্চি X ২৭ ফুট ৬ ইঞ্চি এবং উচ্চতা প্রায় ৬০ ফুট। গর্ভগৃহের উত্তরের ঘরটি ভল্ট আকারের ছাদযুক্ত ও দক্ষিণের ঘরটি গম্বুজাকৃতি ছাদযুক্ত। মন্দির নির্মাণে ৮ ইঞ্চি X ৪ ইঞ্চি X ১.৫ ইঞ্চি মাপের নকশাযুক্ত পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটির পদ্ম, সূর্যমুখী ও গাছের অলঙ্করণ পরিলক্ষিত হয়।


title: উত্তর কামারপোল

text:
রাধাকান্ত মন্দিরের পেছনে দক্ষিণমুখী আটচালা ২৬ ফুট ৩ ইঞ্চি X ২৪ ফুট ৬ ইঞ্চি X ৫০ ফুট আয়তনের লক্ষ্মীনারায়ণ মন্দির অবস্থিত। ব্রতীন্দ্রনাথ মুখোপাধ্যায় ও মীনা ঘোষ বাংলা হরফে সংস্কৃত ভাষায় রচিত পোড়ামাটির প্রতিষ্ঠালিপির পাঠোদ্ধার করেন। লিপিটি নিম্নরূপ
এই লিপি থেকে জানা যায় যে, শ্রীজগমোহন ১৭০৪ শকাব্দে বা ১৭৮২ খ্রিস্টাব্দে এই মন্দির নির্মাণ করেন ও ১২০৬ বঙ্গাব্দে বা ১৭৯৯ খ্রিস্টাব্দে মন্দিরটিকে সম্প্রসারণ করেন। মন্দিরের দ্বিতলে অবস্থিত ৭ ফুট ৯ ইঞ্চি X ৫ ফুট ১ ইঞ্চি মাপের গর্ভগৃহের ছাদ ভল্টের আকারে তৈরী। মন্দিরের দক্ষিণদিকের প্রবেশপথ বন্ধ করে পশ্চিমদিকে একটি ছোট দরজা নির্মিত হয়েছে। মন্দির নির্মাণে ৮.২ ইঞ্চি X ৪.৩ ইঞ্চি X ১.১ ইঞ্চি মাপের পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটি ও পঙ্খের কাজ পরিলক্ষিত হয়।


title: উত্তর কামারপোল

text: লক্ষ্মীনারায়ণ মন্দিরের নিকটে বেশ কিছু ধ্বংসপ্রায় স্থাপত্য লক্ষ্য করা যায়। এই স্থাপত্যগুলি হল ভোগমণ্ডপ, নাটমণ্ডপ, দোলমঞ্চ ও রাসমঞ্চ। এই স্থাপত্যগুলি থেকে কিছুটা দূরে ১৪ ফুট X ১৩ ফুট ৮ ইঞ্চি X ৩০ ফুট আয়তনের একটি নকশাযুক্ত ইটনির্মিত পূর্বমুখী জীর্ণ আটচালা শিবমন্দিরের অবস্থিত।


title: জেদ্দার যুদ্ধ (১৮১৩)

text: জেদ্দার যুদ্ধ () ১৮১৩ সালে সৌদি আরবের জেদ্দায় সংঘটিত হয়। এটি উসমানীয়-সৌদি যুদ্ধের অংশ। যুদ্ধে মদিনা থেকে তুসুন পাশার নেতৃত্বে উসমানীয় সেনাদল এগিয়ে আসে। অন্যদিকে তার পিতা মুহাম্মদ আলি পাশা মিশর থেকে অগ্রসর হন। মিশরীয় সেনাদল দ্রুত শহর উদ্ধার করে এবং উসমানীয় নিয়োগকৃত শরিফকে কনস্টান্টিনোপলে বন্দী হিসেবে পাঠানো হয়। কয়েকদিন পর এই বাহিনী মক্কা দখল করে এবং সুলতান দ্বিতীয় মাহমুদ গালিব এফেন্দিকে হেজাজের শরিফ হিসেবে পুনরায় নিয়োগ দেন।


title: জেদ্দার যুদ্ধ (১৯২৫)

text: জেদ্দার যুদ্ধ বা জেদ্দা অবরোধ ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান।


title: জেদ্দার যুদ্ধ (১৯২৫)

text: ১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন।


title: জেদ্দার যুদ্ধ (১৯২৫)

text: আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়।


title: জেদ্দার যুদ্ধ (১৯২৫)

text: এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন।


title: জেদ্দার যুদ্ধ (দ্ব্যর্থতা নিরসন)

text: জেদ্দার যুদ্ধ বিষয়ে নিম্নোক্ত নিবন্ধগুলো রয়েছে:


title: উত্তরডাঙা

text: উত্তরডাঙা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল।


title: উত্তরডাঙা

text: উত্তরডাঙা গ্রামের ভদ্রকালী মন্দিরে কালোপাথরের একটি দ্বারবাজু ও বর্গাকৃতি একটি বিগ্রহ বেদিকা রাখা রয়েছে যা মন্দিরের পাশের একটি পুকুর খননের সময় আবিষ্কৃত হয়। এই প্রত্নসামগ্রীগুলি কোন প্রাচীন মন্দিরের অংশ বলে অনুমিত হয়। মন্দিরের আড়াই ফুট উচ্চ নিমকাঠে তৈরী দ্বিভূজা কালীমূর্তিটিও প্রাচীন।


title: মুদাসসর নজর

text: মুদাসসর নজর (; জন্ম: ৬ এপ্রিল, ১৯৫৬) পাঞ্জাবের লাহোরে জন্মগ্রহণকারী পাকিস্তানের সাবেক আন্তর্জাতিক ক্রিকেটার। পাকিস্তান ক্রিকেট দলের পক্ষে উদ্বোধনী ব্যাটসম্যানরূপে আন্তর্জাতিক ক্রিকেটে অংশ নিয়েছেন। এছাড়াও, পাকিস্তান ও ইংল্যান্ডের ক্রিকেট লীগে অংশগ্রহণ করেন।


title: মুদাসসর নজর

text: ২৪ ডিসেম্বর, ১৯৭৬ তারিখে অ্যাডিলেডে অনুষ্ঠিত স্বাগতিক অস্ট্রেলিয়ার বিপক্ষে তাঁর টেস্ট অভিষেক ঘটে। ২৮ ফেব্রুয়ারি, ১৯৮৯ তারিখে অকল্যান্ডের নিউজিল্যান্ডের বিপক্ষে সর্বশেষ টেস্টে অংশ নেন। তারপরও তিনি ১৯৯৩ সাল পর্যন্ত প্রথম-শ্রেণীর ক্রিকেট খেলেছেন। পিতা নজর মোহাম্মদের পর দ্বিতীয় পাকিস্তানী হিসেবে ১৯৮২-৮৩ মৌসুমে ভারতের বিপক্ষে ব্যাটিং উদ্বোধনে নেমে অপরাজিত ছিলেন। একই মৌসুমে ৩য় উইকেট জুটিতে তৎকালীন বিশ্বরেকর্ড গড়েন। হায়দরাবাদে সফরকারী ভারতের বিপক্ষে জাভেদ মিয়াঁদাদকে সাথে নিয়ে ৪৫১-রান তোলেন। এছাড়াও তিনি সবচেয়ে ধীরগতিতে টেস্ট সেঞ্চুরির রেকর্ড গড়েন। ১৯৮২ সালে লর্ডসে ইংল্যান্ডের বিপক্ষে দলের বিজয়ে দীর্ঘক্ষণ বোলিংয়ের দরুণ ‘গোল্ডেন আর্ম’ উপাধি অর্জন করেন।


title: মুদাসসর নজর

text: তাঁর বাবা নজর মোহাম্মদও পাকিস্তান দলের টেস্ট ক্রিকেটার ছিলেন। পিতার পদাঙ্ক অনুসরণ করে তিনিও পাকিস্তানের পক্ষে ব্যাটিং উদ্বোধনে মাঠে নামতেন। বর্তমানে তিনি ইংল্যান্ডের বোল্টনে বসবাস করছেন। পেশাদারী ক্রিকেট থেকে অবসর গ্রহণের পর ক্রিকেট বিশ্বে বেশ কিছু প্রশাসনিক পদ অলঙ্কৃত করেন। তন্মধ্যে ১৯৯৩ থেকে ২০০১ সাল পর্যন্ত পাকিস্তানের কোচের দায়িত্ব পালন করেন। এছাড়াও, বাংলাদেশসহ কেনিয়া দলেরও কোচ ছিলেন তিনি।


title: উত্তর সুরেন্দ্রগঞ্জ

text: উত্তর সুরেন্দ্রগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।


title: উত্তর সুরেন্দ্রগঞ্জ

text: উত্তর সুরেন্দ্রগঞ্জের পশ্চিমে অবস্থিত কার্জন ক্রিকের পাড় থেকে তিনটি স্বর্ণমুদ্রা ও দুইটি রৌপ্যমুদ্রা আবিষ্কৃত হয়। কলকাতা শহরের আশুতোষ সংগ্রহালয়ে দ্বিতীয় চন্দ্রগুপ্তের স্বর্ণমুদ্রাটি সংরক্ষিত হয়েছে। অপর মুদ্রাগুলি স্থানীয় জি-প্লট বিবেকানন্দ বিদ্যামন্দিরে রাখা হয়েছে। এই বিদ্যালয়ে রক্ষিত স্বর্ণমুদ্রাগুলির মধ্যে একটি শশাঙ্কের স্বর্ণমুদ্রা যেখানে একপিঠে বৃষের পিঠে শিবের চিত্র ও ‘শ্রী শ’ কথাটি উৎকীর্ণ ও অপর পিঠে পদ্মাসনে উপবিষ্টা দেবী চিত্রের ওপরে শ্রী শশাঙ্কঃ কথাটি উৎকীর্ণ রয়েছে। অপর একটি স্বর্ণমুদ্রা শশাঙ্কের পরবর্তী যুগের মুদ্রা হিসেবে চিহ্নিত করা গেলেও প্রচলনকর্তা শাসককে চিহ্নিত করা যায়নি। এই মুদ্রার এক পিঠে বাম হাতে ধনুক ও ডান হাতে তীরধারী রাজার চিত্রের নীচে অশ্বের চিত্র উৎকীর্ণ ও অপর পিঠে অষ্টভূজা দন্ডায়মানা দেবীর চিত্র অঙ্কিত রয়েছে। আবিষ্কৃত রৌপ্য মুদ্রাগুলি শশাঙ্কের প্রচলিত।


title: উত্তর সুরেন্দ্রগঞ্জ

text: উত্তর সুরেন্দ্রগঞ্জে ৩০০ ফুট লম্বা ও ২০০ ফুট চওড়া একটি ঢিবি রয়েছে, যা খনন করে ৭.৪ ইঞ্চি X ৬.৬ ইঞ্চি X ২.৩ ইঞ্চি মাপের ইট নির্মিত দেওয়াল ও কালোপাথরের কয়েকটি স্তম্ভ ও দ্বারবাজু আবিষ্কৃত হয়েছে। দ্বারবাজুতে গরুড়, দ্বারী, বীণাপাণি ও ধ্যানী বুধের মূর্তি অলঙ্কৃত রয়েছে। এই গ্রামে কমন্ডলু, মাছ, বরাহ, ময়ূর, ঘোড়া, ড্রাগন, হাতি ইত্যাদি চিত্র দ্বারা অলঙ্কৃত একটি পোড়ামাটির কলসি আবিষ্কৃত হয়েছে, যা জি-প্লট বিবেকানন্দ বিদ্যামন্দিরে সংরক্ষিত হয়েছে। এছাড়া ৩.৯ ইঞ্চি X ২.৭ ইঞ্চি X ১.১ ইঞ্চি মাপের কালোপাথরের প্রাচীন একটি বীণাবাদনরতা সরস্বতী মূর্তি এই স্থান থেকে উদ্ধার করা হয়েছে।


title: করিমাবাদ

text: করিমাবাদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির।


title: করিমাবাদ

text: আনুমানিক ঊনবিংশ শতাব্দীতে নির্মিত করিমাবাদের আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৫ ফুট ৪ ইঞ্চি X ২৫ ফুট ৪ ইঞ্চি মাপের বর্গাকার ভিত্তিভূমির ওপর প্রতিষ্ঠিত মন্দিরটির মাপ ১৪ ফুট ৬ ইঞ্চি X ১৪ ফুট ২.৫ ইঞ্চি এবং উচ্চতা প্রায় ৩০ ফুট। ৭ ফুট ৮ ইঞ্চি X ৭ ফুট ৪ ইঞ্চি মাপের গর্ভগৃহের ছাদ গম্বুজাকৃতির। মন্দির নির্মাণে ৯.৮ ইঞ্চি X ৪.৭ ইঞ্চি X ২.৩ ইঞ্চি মাপের ইট ব্যবহৃত হয়েছে।


title: কড়ামনোরাজ

text: কড়ামনোরাজ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি প্রাচীন দুর্গামন্দির।


title: কড়ামনোরাজ

text: আনুমানিক ঊনবিংশ শতাব্দীতে নির্মিত কড়ামনোরাজের দক্ষিণমুখী দুর্গামন্দিরের মাপ ২৪ ফুট ২ ইঞ্চি X ২৩ ফুট ৩ ইঞ্চি এবং উচ্চতা প্রায় ২০ ফুট। ত্রিখিলান অলিন্দের মাপ ২৩ ফুট ৩ ইঞ্চি X ৮ ফুট ১০ ইঞ্চি। অলিন্দের পূর্ব ও পশ্চিমদিকে আটটি করে স্তম্ভ দিয়ে নির্মিত ২ ফুট ২.৫ ইঞ্চি মাপের একটি করে গুচ্ছবদ্ধ স্তম্ভ অবস্থিত।


title: কলসা

text: কলসা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ফলতা থানার অন্তর্গত একটি গ্রাম। এই গ্রামে পাল বা সেন যুগের একটি প্রাচীন বিষ্ণুমূর্তি রয়েছে।


title: কলসা

text: সপ্তদশ শতাব্দীর শেষার্ধে কায়স্থ বর্ণের রঘুদেব দাস অধুনা উত্তর চব্বিশ পরগণা জেলার চাণক গ্রাম থেকে সুন্দরবন অঞ্চলে এসে কলসা গ্রামের পত্তন করেন। এরপর নবাবের দরবার হতে তিনি এই গ্রামের জমিদারী ও রায়চৌধুরী উপাধি লাভ করেন।


title: কলসা

text: রায়চৌধুরী পরিবারের পারিবারিক মন্দিরের সামনে অরক্ষিত অবস্থায় পথপার্শ্বে আনুমানিক পাল বা সেন যুগের ৩ ফুট ৮ ইঞ্চি X ১ ফুট ৮ ইঞ্চি X ৪ ফুট মাপের একটি প্রাচীন বিষ্ণুমূর্তি রয়েছে। সংরক্ষণের অভাবে মূর্তিটির চোখ, নাক ও নীচের ডান হাত বর্তমানে ক্ষয়প্রাপ্ত হয়েছে।


title: দুষ্মন্ত চামিরা

text: পথিরা ভসন দুষ্মন্ত চামিরা (; জন্ম: ১১ জানুয়ারি, ১৯৯২) রাগামা এলাকায় জন্মগ্রহণকারী শ্রীলঙ্কার পেশাদার ক্রিকেটার। ডানহাতি ফাস্ট বোলাররূপে শ্রীলঙ্কা ক্রিকেট দলের পক্ষে টেস্ট, ওডিআই এবং টুয়েন্টি২০ আন্তর্জাতিক খেলছেন। এছাড়াও ডানহাতে ব্যাটিংয়ে পারদর্শী তিনি। নেগোম্বু এলাকায় অবস্থিত মরিস স্টিলা কলেজের প্রাক্তন শিক্ষার্থী দুষ্মন্ত চামিরা ঘরোয়া ক্রিকেটে নন্দেস্ক্রিপ্টস ক্রিকেট ক্লাবে প্রতিনিধিত্ব করছেন।


title: দুষ্মন্ত চামিরা

text: ২৯ জানুয়ারি, ২০১৫ তারিখে নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। প্রথম ওভারেই রস টেলরের উইকেট লাভ করেন। পরবর্তীতে গ্রান্ট এলিয়টেরও উইকেট পেয়েছিলেন। ঐ খেলায় তার দল জয়লাভ করেছিল।


title: দুষ্মন্ত চামিরা

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণকল্পে ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা প্রসাদ হাতে আঘাত পান। ফলে তাকে বিশ্বকাপের বাইরে অবস্থান করতে হয়। ৯ ফেব্রুয়ারি তারিখে তার পরিবর্তে দুষ্মন্ত চামিরা শ্রীলঙ্কা দলে অন্তর্ভুক্ত হন। শুরুতে কয়েকটি খেলায় অংশ নিতে পারেননি তিনি। অতঃপর গ্রুপ পর্বের শেষ খেলায় স্কটল্যান্ডের বিপক্ষে নামেন ও ৩/৫১ লাভ করেন। এ খেলায় শ্রীলঙ্কা জয় পেয়েছিল।


title: কলাগাছিয়া

text: কলাগাছিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামণ্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির।


title: কলাগাছিয়া

text: আনুমানিক ঊনবিংশ শতাব্দীর প্রথমার্ধে নির্মিত কলাগাছিয়ার আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৩ ফুট ৪ ইঞ্চি X ২৩ ফুট ১ ইঞ্চি মাপের ভিত্তিভূমির ওপর প্রতিষ্ঠিত মন্দিরটির মাপ ১৯ ফুট ২ ইঞ্চি X ১৫ ফুট ৪ ইঞ্চি এবং উচ্চতা প্রায় ৩০ ফুট। গর্ভগৃহের প্রভেশদ্বারের খিলানের ওপর জ্যামিতিক নকশাযুক্ত টালির কাজ রয়েছে। মন্দির নির্মাণে ৭.৮ ইঞ্চি X ৩.৫ ইঞ্চি X ০.৯ ইঞ্চি মাপের পাতলা ইট ব্যবহৃত হয়েছে।


title: মক্কায় উসমানীয়দের প্রত্যাবর্তন ১৮১৩

text: মক্কায় উসমানীয়দের প্রত্যাবর্তন ১৮১৩ () বা মক্কার যুদ্ধ উসমানীয়-সৌদি যুদ্ধের সময় জেদ্দা পুনরুদ্ধার হওয়ার অল্প কয়েকদিন পর সংঘটিত হয়। এসময় দিরিয়ার সেনাবাহিনী ও মক্কার ১,০০০ জন লোক মুহাম্মদ আলি পাশা ও তুসান পাশার কাছে আত্মসমর্পণ করে। তারা উসমানীয় সাম্রাজ্যের পক্ষে শহর পুনরুদ্ধার করেছিলেন।


title: মক্কার যুদ্ধ (দ্ব্যর্থতা নিরসন)

text: মক্কার যুদ্ধ দ্বারা মক্কায় সংঘটিত নিম্নোক্ত তিনটি যুদ্ধকে বোঝায়:


title: রণবীর শুরে

text: রানবীর সুরে ভারতীয় অভিনেতা এবং সাবেক ভিজে। তিনি একজন পাঞ্জাবি।তার স্ত্রীর নাম কনকোনা সেন।তার একমাত্র সন্তান হল হারুধ সুরে।তিনি কর্মজীবন শুরু করে ২০০২ সালে।


title: নেটটপ

text: একটি নেটটপ হল একটি খুবই ছোট আকৃতির, কম দামি, কম বিদ্যুৎ ব্যবহার করে এমন একটি ডেস্কটপ কম্পিউটার যার নকশা করা হয়েছে সাধারণ কাজ যেমন ইন্টারনেট ব্যবহার, ওয়েব ভিত্তিক এ্যাপ্লিকেশন ব্যবহার, ডকুমেন্ট সম্পাদনা ও প্রক্রিয়াকরণ এবং অডিও বা ভিডিও চালানোর কাজে। এটি সাধারণ ডেস্কটপ কম্পিউটারের কোন উত্তরসূরি কম্পিউটার নয়। ইন্টারনেট এবং ডেস্কটপ শব্দ দুটির সম্মিলনে নেটটপ শব্দটি গঠিত।


title: নেটটপ

text: সাধারণ ডেস্কটপ কম্পিউটারের তুলনায় নেটটপ শুধুমাত্র ছোট এবং কম দামিই নয় তারা কম শক্তিও খরচ করে। উদাহরণসরূপ কম্পিউল্যাবের ফিট-পিসি২ ৮ ওয়াটের বেশি বিদ্যুত খরচ করে না। যেখানে একটি সাধারণ মানের ডেস্কটপ কম্পিউটার খরচ করে ১০০ ওয়াটেরও বেশি বিদ্যুত শক্তি। নেটটপগুলোকে ঠান্ডা করার প্রয়োজন হয় না তাই এগুলোতে কোন পাখা নেই। কিছু কিছুর কোন অপটিক্যাল ড্রাইভ নেই এবং সলিড স্টেট ডিস্ক ব্যবহার করে ফলে এগুলো একেবারে শব্দবিহিন। অপরদিকে দুর্বলতা হল এগুলোর যন্ত্রপাতি এবং প্রক্রিয়াকরণ শক্তি সাধারণত কম ক্ষমতার হয় এবং ঠিক সেই কারনেই এগুলো উচ্চ শক্তি প্রয়োজন হয় এমন এ্যাপ্লিকেশনের কাজে কম ব্যবহৃত হয়।


title: উসমানীয়-সৌদি যুদ্ধ

text: উসমানীয়-সৌদি যুদ্ধ বা (উসমানীয়-ওয়াহাবি যুদ্ধ বলেও পরিচিত) ১৮১১ থেকে ১৮১৮ সালের মধ্যে সংঘটিত হয়। যুদ্ধের এক পক্ষে ছিল মিশরের উসমানীয় শাসক মুহাম্মদ আলি পাশার অধীন মিশর এলায়েত এবং অন্য পক্ষে ছিল প্রথম সৌদি রাষ্ট্র। যুদ্ধের ফলে প্রথম সৌদি রাষ্ট্র ধ্বংস হয়ে যায়।


title: উসমানীয়-সৌদি যুদ্ধ

text: ওয়াহাবি আন্দোলন ছিল একটি সংস্কারবাদি আন্দোলন। এর আন্দোলনের ধারাবাহিকতায় প্রথম সৌদি রাষ্ট্র প্রতিষ্ঠিত হয়। পরে মুহাম্মদ আলি পাশা তা ধ্বংস করেন।


title: উসমানীয়-সৌদি যুদ্ধ

text: মুহাম্মদ ইবনে আবদুল ওয়াহাব এবং আমির মুহাম্মদ ইবনে সৌদ তাদের শক্তিকেন্দ্র দিরিয়া থেকে অভিযান শুরু করেন। তাদের উদ্দেশ্য ছিল ইসলামের সংস্কার এবং আরবে ক্ষমতা সুসংহত করা। ১৮০৫ সাল নাগাদ ওয়াহাবিরা মক্কা ও মদিনার নিয়ন্ত্রণ লাভ করে এবং কারবালা ও হুসাইন ইবনে আলির মাজারে হামলা চালায়। তারা উসমানীয় বাণিজ্য কাফেলার উপরও আক্রমণ চালায়। সৌদি আমির উসমানীয় সুলতানকে প্রত্যাখ্যান করেন এবং তার খিলাফত এবং পবিত্র দুই মসজিদের রক্ষকের দাবির যথার্থতা নিয়ে প্রশ্ন তোলেন। উসমানীয় সাম্রাজ্যের তরফ থেকে মিশরের শাসক মুহাম্মদ আলি পাশাকে তাদের বিরুদ্ধে লড়ার জন্য নির্দেশ দেয়া হয়।


title: উসমানীয়-সৌদি যুদ্ধ

text: সুলতান চতুর্থ মোস্তফা মুহাম্মদ আলি পাশাকে সৌদি রাষ্ট্র ধ্বংস করার নির্দেশ দেন। তবে মিশরের অভ্যন্তরের সমস্যার কারণে তিনি পূর্ণ মনোযোগ দিতে পারেননি। ১৮১১ সাল পর্যন্ত মিশরীয়রা পবিত্র শহরগুলো পুনরুদ্ধার করতে সক্ষম হয়নি।


title: উসমানীয়-সৌদি যুদ্ধ

text: তবে ওয়াহাবি রাষ্ট্র পুরোপুরো ধ্বংস হতে ১৮১৮ সাল পর্যন্ত সময় লেগে যায়। এসময় তাদের নেতারা আত্মসমর্পণ করে। মুহাম্মদ আলি পাশার পুত্র ইবরাহিম পাশা ১৮১৭ সালে অভিযানে আসেন। বিভিন্ন আরব গোত্রের সাথে কূটনৈতিক ও উপহারের মাধ্যমে সমর্থন আদায় করে তিনি মধ্য আরবের দিকে অগ্রসর হন। ১৮১৮ সালের এপ্রিলে তারা দিরিয়া পৌছান। ওয়াহাবিদের আত্মসমর্পণ করতে সেপ্টেম্বর নাগাদ সময় লেগে যায়। বন্দী সৌদি রাষ্ট্রের প্রধান আবদুল্লাহ বিন সৌদকে কনস্টান্টিনোপল পাঠানো হয়।


title: উসমানীয়-সৌদি যুদ্ধ

text: আবদুল্লাহ বিন সৌদকে কনস্টান্টিনোপলে মৃত্যুদন্ড দেয়া হয়। তবে অন্যান্য রাজনৈতিক নেতাদের সাথে ভালো আচরণ করা হয়েছিল। তবে বিদ্রোহে উৎসাহ দেয়ার কারণে সাম্রাজ্য ধর্মীয় নেতাদের প্রতি ক্রুদ্ধ ছিল। সুলায়মান ইবনে আবদুল্লাহসহ কিছু ধর্মীয় নেতাকে মৃত্যুদন্ড দেয়া হয়েছিল। রাজনৈতিক নেতাদের চাইতে তাদের বেশি বিপদজনক মনে করা হয়েছিল।


title: প্লাগ কম্পিউটার

text: একটি প্লাগ কম্পিউটার হল একটি বহিঃ যন্ত্র প্রায়শই যা ঘরে বা অফিসে ক্ষুদ্র কম্পিউটার হিসেবে ব্যবহারের জন্য সজ্জিত করা হয়। এটি উচ্চ ক্ষমতা সম্পন্ন, নিম্ন শক্তির সিস্টেম-অন-এ-চিপ প্রসেসর যাতে অনেকগুলো আই/ও পোর্ট এবং সাধারণত লিনাক্স বন্টনগুলো চালানো হয়। বেশিরভাগ সংস্করনে প্রদর্শনী সংযোগের সুযোগ নেই এবং মিডিয়া সার্ভার, ব্যক আপ সেবা, ফাইল ভাগাভাগি এবং দূরবর্তী প্রবেশ কার্যের জন্য ব্যবহারের জন্য উপযোগী। তাই এটি হোম প্রটোকল (ডিএলএনএ এবং এসএমবি) এবং ক্লাউড ভিত্তিক সেবার মধ্যে সংযোগকারী হিসেবে কাজ করে। ভিজিএ মনিটর ও এইচডিএমআই সংবলিত প্লাগ কম্পিউটার পাওয়া যায় যাতে বহু ইউএসবি পোর্ট, যা প্রদর্শনী, কিবোর্ড এবং মাউস ব্যবহারের সুযোগ দেয় যার ফলে এটি পূর্নাঙ্গ, কম শক্তি ব্যবহারকারি ডেস্কটপ এবং নোটবুকের বিকল্প হয়।


title: প্লাগ কম্পিউটার

text: "প্লাগ কম্পিউটার" নামটি এসেছে এর ছোট মাপের আকৃতি ও সজ্জিতকরণের জন্য। প্লাগ কম্পিউটার একটি এসি এডাপ্টার প্লাগ বা এসি এডাপ্টারের মধ্যে সংগ্রথিত থাকে।


title: প্লাগ কম্পিউটার

text: এটি সাধারণত খুবই কম বিদ্যুত খরচ করে এবং কম দামি। একটি প্রস্তুতকারক দাবি করেছেন একটি ১১৯ ডলারের প্লাগ কম্পিউটার ১.২ ওয়াট শক্তি ব্যবহার করে এবং বছরে যার খরচ মাত্র ২ ডলার।


title: আল-শিফা বিনতে আবদুল্লাহ

text: আল-শিফা বিনতে আবদুল্লাহ () ছিলেন নবী মুহাম্মদ (সাঃ) এর একজন সাহাবা। তিনি বনু আদি গোত্রের মহিলা ছিলেন, খলিফা ওমর ও সাহাবী সাঈদ ইবনে যায়িদও এ গোত্রের সদস্য ছিলেন| তিনি একজন শিক্ষানুরাগী মহিলা ছিলেন| আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন| তৎকালীন চিকিৎসাতেও তিনি পারদর্শী ছিলেন| ইসলাম গ্রহণের পরেও নবী করীম (সাঃ) এর অণুপ্রেরণায় তিনি তার জ্ঞানচর্চা চালিয়ে যান| নবী করীম সাঃ এর অণুরোধে তিনি নবীর স্ত্রী হাফসাকে আরবি পড়া ও লেখা শিখিয়েছিলেন| তিনি নিজ গোত্রের এক মুসলিমকে বিয়ে করে এক পুত্র সন্তান জন্ম দেন| খলিফা ওমর (রাঃ) তার খিলাফতকালে এই বিচক্ষণ নারীকে মদীনার বাজারের পর্যবেক্ষক হিসেবে দ্বায়িত্ব দিয়েছিলেন| উক্ত দ্বায়িত্বও তিনি সফলভাবে পালন করেছিলেন।


title: অনলাইন সংবাদপত্র

text: অনলাইন সংবাদপত্র হলো একটি সংবাদপত্রের অনলাইন সংস্করণ যা একক ভাবে শুধুমাত্র অনলাইনে প্রকাশিত অথবা কোন মুদ্রিত সংবাদপত্রের অনলাইন সংস্করণ হিসেবেও প্রকাশিত হতে পারে।


title: অনলাইন সংবাদপত্র

text: সংবাদপত্রের অনলাইন সংস্করণে ব্রেকিং নিউজ প্রচারের সুবিধা সম্প্রচার সাংবাদিকতার সাথে সংবাদপত্রের প্রতিদ্বন্দ্ব্বীতামুলক অবস্থান নিশ্চিত করে। সংবাদপত্র শিল্পে একটি সংবাদপত্র টিকে থাকার শর্ত হিসেবে এর বিশ্বাসযোগ্যতা, শক্তিশালী ব্র্যান্ড স্বীকৃতি এবং বিজ্ঞাপনদাতাদের সাথে প্রতিষ্ঠিত ঘনিষ্ঠ সম্পর্ককে নির্দেশ করা হয়। এছাড়াও মুদ্রণ প্রক্রিয়ার তুলনায় অনলাইন প্রকাশনা সাশ্রয়ী বলে এই আন্দোলন আরো বেগবান হয়েছে।


title: অনলাইন সংবাদপত্র

text: অনলাইন সংবাদপত্রে মুদ্রিত সংবাদপত্রের মতোই আইনি সীমা নির্ধারিত রয়েছে; যুক্তরাজ্যর ধারায় অন্যান্য দেশেও আইন অণুযায়ী অপলেখ, ব্যাক্তিগত গোপনীয়তা এবং কপিরারাইটের মতো বিষয়সমুহ অনলাইন সংবাদপত্রে জন্য সমানভাবে প্রযোজ্য। তবে ডাটা সংরক্ষণ আইন এবং এর পাশাপাশি পিসিসি'র নির্দিষ্ট আইন অনলাইন সংবাদপত্র এবং সবাদপত্রের জন্য প্রয়োগ হয়, কিন্তু অধিকাংশ যুক্তরাজ্যবাসীর নিকট এই দুই ধরনের আইন ও নীতিমালার মধ্যকার পার্থক্য ব্লগ বা ফোরাম সাইটের এবং অনলাইন সংবাদপত্রের প্রেক্ষাপটে পরিষ্কার নয়। ২০০৭ সালে যুক্তরাজ্যভিত্তিক অনলাইন সংবাদপত্র, সংবাদ অডিও, সংবাদ ভিডিও ইত্যাদি উপস্থাপনকারী সকল ওয়েবসাইটের জন্য একটি আইন পাশ করা, হয় যাতে এই ধরনের অনলাইন প্রচারমাধ্যম কি বা কি নয় তার সম্পর্কে বিস্তারিত বর্ণনা করা হয়েছে।


title: অনলাইন সংবাদপত্র

text: ১৯৭৪ সালে ব্রুস পারেলউ ইলিয়ন বিশ্ববিদ্যালয়ে প্লাটো প্রক্রিয়ায় একটি অনলাইন সংবাদপত্রের চালু করেন "অনলাইন অনলি" ধারায় "নিউজ রিপোর্ট"-ই প্রথম অনলাইন সংবাদপত্র বা সাময়িকীর উদাহরণ হিসেবে বিবেচিত হয়। ১৯৮৭ সালের শুরু হওয়া সরকারী মালিকানাধীন ব্রাজিলীয় সংবাদপত্র "জর্নালদোদিঅ্যা" ৯০এর দশকের দিকে অনলাইন সংস্করনের সূচনা করে। তবে ১৯৯০ সালের শেষার্ধে যুক্তরাস্ট্রে ১০০শ' অধিক সংবাদপত্র অনলাইনে প্রকাশনা শুরু করে যদিও সেসময় পারস্পরিক মিথস্ক্রিয়ার সুযোগ সেভাবে শুরু হয়নি।


title: অনলাইন সংবাদপত্র

text: বিনামূল্যে পাঠকদের জন্য উন্মুক্ত এমন কয়েকটি ওয়েবসাইট ২০০৬ সালে দাবি করে যে, তারা অর্থ উপার্জনে সমর্থ হয়েছে। ক্রমশ লোকসানের সম্মুখীন দৈনিক সংবাদ পত্রের নির্বাহীগণ নিজেদের লগ্নি তুলে আনার জন্য ভিন্ন কোন উপায় হিসেবে সাবস্ক্রিপ্সশন চার্জ ব্যতিরেকে ওয়েবসাইট থেকে আয় করার বিষয়টি গুরুত্ব লাভ করে। তবে "ওয়াল স্ট্রিট জার্নাল" এবং "দ্য ক্রোনিকল অফ হায়ার এডুকেশন-এর" মতো বিশেষায়িত সাময়িকীগুলো মুলত সাবস্ক্রিপশন নির্ভর ছিল তাদের জন্য বিষয়টি ছিল ভিন্ন। কিন্তু বর্তমানে প্রায় সবক'টি পত্রিকা যেমনঃ "দ্য লসঅ্যাঞ্জেলস টাইমস", "দ্য ওয়াশিংটন পোস্ট", "ইউএস টুডের অনলাইন সংস্করণ রয়েছে। "দ্য গার্ডিয়ান" ২০০৫ সালে রিকি জারভাইসের বারো পর্বের সাপ্তাহিক "পডোকাস্ট" প্রচারের মাধ্যমে পরীক্ষামুলকভাবে তাদের অনলাইন সংস্করণ চালু করে। এছাড়া "দ্য ডেইলি টেলিগ্রাফ" একই সময়ে নিজেদের অনলাইন সংস্করণ চালু করেছিল।


title: টেবিল কম্পিউটার

text: টেবিল কম্পিউটার বা টেবিল পিসি বা টেবিলটপ হল একটি যন্ত্র যা বহনযোগ্য অল-ইন-ওয়ান কম্পিউটারের একটি শ্রেণী। এতে সকল সুযোগ সুবিধাসহ বড় প্রদর্শনীর ব্যবস্থা আছে। এটি টেবিলের উপরে বা ঘরের মধ্যে যেকোন জায়গায় বহন করা যায়। টেবিলের উপরে রেখে কাজ করা যায় বলে একে টেবিলটপ বলা হয়।


title: টেবিল কম্পিউটার

text: টেবিল কম্পিউটারের রয়েছে একটি ১৮ ইঞ্চি বা তার থেকে বড় সংবেদনশীল বহুস্পর্শী প্রদর্শনী, একটি ব্যাটারি যা কমপক্ষে ২ ঘন্টা কাজের সুবিধা দেয় এবং অপারেটিং সিস্টেম (যেমন উইন্ডোজ ৮.১)। এগুলোতে পূর্বেই নানান গেম ও অ্যাপ ইনস্টলকৃত থাকে যেগুলো একইসাথে বহুব্যবহারকারী কর্তৃক ব্যবহার করা যায়। তাই টেবিল কম্পিউটারগুলো মূলত পারিবারিক বিনোদনের যন্ত্র হিসেবে বাজারজাত করা হয়। কিছু টেবিলপিসি যন্ত্র প্রস্তুতকারক আরো বেশি সুবিধা যোগ করে এবং বিশেষ জিইউআই বা চিত্রভিত্তিক ব্যবহারকারী ইন্টারফেস দেয় যার ফলে বহু ব্যবহারকারী একইসাথে সুবিধা ভোগ করে থাকে। এর একটি প্রকৃষ্ট উদাহরণ হল অউরা (Aura) ইন্টারফেস, যা লেনেভো আইডিয়াসেন্টার হরাইজন টেবিলটপগুলোতে ইনস্টল করা থাকে।


title: টেবিল কম্পিউটার

text: কয়েকটি প্রস্তুতকারক কোম্পানি তাদের নিজস্ব সংস্করণের টেবিলটপ বাজারে ছেড়েছে। এর কয়েকটি উদাহরণ হলঃ এইচপি এনভি রোভ ২০, ডেল এক্সপিএস ১৮ এবং সনি ভায়ো ট্যাপ ২০


title: ক্ষুদ্র গঠন উপাদান (কম্পিউটিং)

text: স্মল ফর্ম ফ্যাক্টর সংক্ষেপে এসএফএফ বা ক্ষুদ্র গঠন উপাদান হল একটি কম্পিউটার গঠন উপাদান নকশার শ্রেণী যার নকশা এমনভাবে করা হয় যাতে এটি ডেস্কটপ কম্পিউটারের আকার আকৃতি ছোট বা কমানোর কাজে ব্যবহৃত হয়। তুলনার উদ্দেশ্যে এসএফএফের খোপ বা বাক্সের আকার মাপা হয় লিটারে। এটি বিভিন্ন আয়তন এবং আকারে পাওয়া যায় যার মধ্যে জুতার বক্স, কিউব এবং বই আকৃতি রয়েছে। এগুলো ছোট এবং প্রায়শ হালকা গঠনের জন্য হোম থিয়েটার পিসি এবং গেমিং কম্পিউটার হিসেবে জনপ্রিয়তা পেয়েছে। প্রস্তুতকারকরা নানন্দনিকতা এবং ব্যবহারকারীবান্ধব বা কার্যকরভাবে নকশা বা আরামদায়ক সুবিধা যোগ করে এমন নকশার প্রতি মনোযোগ দেয়। কারণ ব্যবহারকারীরা এগুলোকে টেবিলের উপর বসান বা বহন করেন বিভিন্ন জায়গায়।


title: ক্ষুদ্র গঠন উপাদান (কম্পিউটিং)

text: এই গঠন উপাদানে কম্পিউটিং যন্ত্র যা আগে থেকেই ছোট আকৃতির তাকে বিবেচনা করে না যেমন মোবাইল সিস্টেম। কিন্তু "ক্ষুদ্র গঠন উপাদান" সংজ্ঞাটি একটি আদর্শ মান নয় ফলত দেখা যায় এর ভুল ব্যাখ্যা এবং অপব্যবহার করা হচ্ছে। প্রস্তুতকারকরা প্রায়শই এমন সংজ্ঞা দেয় যা তাদের পন্যের উদ্দেশ্য সাধনের লক্ষ্যে দেয়া।


title: ডেস্কটপ প্রতিস্থাপক কম্পিউটার

text: একটি ডেস্কটপ প্রতিস্থাপক কম্পিউটার (ডিটিআর) হল ব্যক্তিগত কম্পিউটারের একটি শ্রেণী। এটি অল্প সময়ের জন্য উঠে এসেছিল। এটি পুরোপুরি একটি ডেস্কটপ কম্পিউটারের সমক্ষমতার কিন্তু বহন উপযোগী। এগুলো বড় স্থুলাকার ল্যাপটপ। বর্ধমান আকারের কারনে এতে শক্তিশালী উপাদান এবং সাধারণ ছোট বহনযোগ্য কম্পিউটারর তুলনা এতে একটি বড় মাপের প্রদর্শনী থাকত। সীমিত ব্যাটারির ধারণ ক্ষমতা থাকত কখনো কখনো তাও থাকত না। কিছু কিছুতে সীমিত সংখ্যার ডেস্কটপ উচ্চ ক্ষমতার উপাদান থাকত যা বেশি ব্যাটারি ব্যবহার করত। এদের কখনো কখনো ডেস্কনোট বলা হত, ডেস্কটপ এবং নোটবুকের সংকরায়নের ফলে এই নাম। যদিও একই সংজ্ঞা ডেস্কটপ প্রতিস্থাপক কম্পিউটারের ক্ষেত্রে সাধারণভাবে খাটে।


title: ল্যাপলেট

text: একটি ল্যাপলেট হল ল্যাপটপ ও ট্যাবলেট শব্দের সংকর এবং এটি এই দুটি যন্ত্রের সম্মিলনে তৈরী করা এক ধরণের কম্পিউটারের শ্রেণী। বিভিন্ন নামে এদের ডাকা হয় - ট্যাপলেট, ট্যাবটপ এবং নোটলেট যদিও শেষেরটি কম উপযোগী, কারণ এটি যদিও শুনতে একই কিন্তু অন্য অর্থ বোঝায়।


title: ল্যাপলেট

text: কে এই ল্যাপলেট সংজ্ঞাটি দিয়েছেন তা এখন পর্যন্ত অজানা। এই সংজ্ঞাটি ২০১২ সালের শুরুতে ইন্টারনেটে ব্যবহৃত হkতে শুরু করে এবং গুগল ট্রেন্ডের মতে ২০১২ সালের অক্টোবরে প্রকাশিত খবরের শিরোনামে এটি জনসাধারণের মনোযোগ আকর্ষণ করতে সক্ষম হয়।


title: সাবনোটবুক

text: একটি সাবনেটবুক (যাকে অতি-বহনযোগ্য বা মিনি নোটবুক নামেও ডাকা হয়) হল ল্যাপটপ কম্পিউটারের একটি শ্রেণি যা সাধারণ নোটবুকের চেয়ে ছোট এবং হালকা হয়।


title: সাবনোটবুক

text: এইসব কম্পিউটারগুলোকে অতি-মোবাইল পিসির সাথে গুলিয়ে ফেলা হয়, যা কিনা ক্ষুদ্র গঠন উপাদান ট্যাবলেট পিসি প্লাটফর্মের একটি নাম। ইউএমপিসিগুলো আরো ছোট আকৃতির হয়। কিন্তু দুটোই সম্পূর্ণ অপারেটিং সিস্টেম যেমন উইন্ডোজ বা লিনাক্স চালাতে সক্ষম উইন্ডোজ সিই, পালম ওএস বা ইন্টারনেট ট্যাবলেট ওএস ইত্যাদির থেকে। সাবনোটবুকগুলোকে নেটবুকের সাথেও কখনো কখনো মিলানো হয় বা একই মনে করা হয় কিন্তু নেটবুক হল সাধারণ ভাষায় ছোট নোটবুক কম্পিউটার যা নোটবুক কম্পিউটারেরই একটি উপশ্রেণি। নেটবুক প্রায়ই সাবনোটবুক থেকে কম দামি হয় যেহেতু তাদের বহনযোগ্য ইন্টারনেট চালানোর ক্ষমতা উপযোগী করে বানানো হয়েছে এবং সাধারনত তা ওয়ার্কস্টেশনের মত শক্তিশালি প্রক্রিয়াকরণ ক্ষমতার হয় না। নেটবুকের সাধারণত ৯ডব্লিউ টিডিপি সিপিইউ থাকে যা শক্তির যথাযথ ব্যবহার নিশ্চিত করে কার্যক্ষমতার চেয়ে যেখানে, সাবনোটবুকের প্রায়শই ১৮ডব্লিউ টিডিপি প্রসেসর থাকে।


title: সাবনোটবুক

text: সাবনোটবুক সম্পূর্ণ মাপের ল্যাপটপের তুলনায় ছোট হয় কিন্তু হ্যান্ডহেল্ড কম্পিউটার থেকে বড় হয়। এদের ছোট মাপের প্রদর্শনী থাকে, ১৪" কম এবং ল্যাপটপ থেকে কম ওজনের হয় সাধারনত ২ কেজির কম। বিভিন্ন পোর্ট বা রিমোভাল মিডিয়া বা অপটিক্যাল ড্রাইভগুলো বাদ দিয়ে ওজন এবং আকৃতি ছোট করার কাজটি করা হয়। ফলত অনেকগুলোই ডকিং স্টেশনের সাথে জুড়ে দেওয়া যায়।


title: অগ্রদূত

text: অগ্ৰদূত বাংলা সিনেমার প্রযুক্তিবিদের একটি গ্রুপ। ১৯৪৬ সালে গঠিত অগ্ৰদূত কোর ইউনিট, যার সদস্য ছিলেন বিভুতি লাহা (ক্যামেরাম্যান, ১৯১৫-১৯৯৭), যতীন দত্ত (শব্দ), শৈলেন ঘোষাল (ল্যাব), নিতাই ভট্টাচার্য (দৃশ্য) এবং বিমল ঘোষ (উৎপাদন) গঠিত। বিভুতি লাহাই অগ্রদূত ছদ্মনামে সিনেমা পরিচালনা করতেন।অগ্ৰদূত দ্বারা মুক্তিপ্রাপ্ত ছায়াছবি নাম নিচে দেয়া হল:-


title: জাপানের বিশেষ নগর

text: , এছাড়াও পরিচিত স্পেশাল কেস শহর, হল নির্দিষ্ট শ্রেণির জাপানি নগর। এটি জাপানের সরকার কর্তৃক নির্মিত এক প্রকার প্রশাসন বিভাগ। সকল বিশেষ শহরের জনসংখ্যা ২০০,০০০ এর বেশি।


title: জাপানের বিশেষ নগর

text: জাপানের স্বায়ত্তশাসনের আইন অনুযায়ী এই শহরগুলো প্রতিষ্ঠা করা হয়। এই শহরগুলোর কার্যক্রম প্রিফেকচার দ্বারা হয়।


title: জাপানের বিশেষ নগর

text: বিশেষ শহরগুলো স্বীকৃতি পায় ২০০০ সালে। বিশেষ শহরগুলোর তালিকায় ৪০টিরও বেশি শহর আছে।


title: জাপানের বিশেষ নগর

text: নিম্নের শহর গুলোর জনসংখ্যা ২০০,০০০ এর বেশী (এই শহরগুলো এখনো বিশেষ শহরে মনোনীত হয়নি)


title: বাংলাদেশ নেভাল একাডেমি

text: বাংলাদেশ নেভাল একাডেমি (BNA) একটি প্রশিক্ষণ ও সামরিক শিক্ষা প্রতিষ্ঠান। বাংলাদেশ নেভাল একাডেমি হচ্ছে বাংলাদেশ নৌবাহিনীর কমিশন্ড অফিসারদের প্রশিক্ষণ কেন্দ্র। বাংলাদেশ নৌবাহিনীর মধ্যে কর্মকর্তা হতে প্রস্তুতদের এ প্রতিষ্ঠানে প্রাথমিক প্রশিক্ষণ প্রদান করা হয়। এটি বন্দর নগরী চট্টগ্রামে অবস্থিত।


title: কচিয়ামারা

text: কচিয়ামারা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা লক্ষ্মীনারায়ণ মন্দির।


title: কচিয়ামারা

text: ১৩০৫ বঙ্গাব্দে নির্মিত কলাগাছিয়ার লক্ষ্মীনারায়ণ মন্দির একটি খর্বাকৃতি আটচালা মন্দির। মন্দিরটির মাপ ৩ ফুট ৭.৫ ইঞ্চি X ৩ ফুট ৭.৫ ইঞ্চি এবং উচ্চতা মাত্র ৮ ফুট। মন্দিরটির উল্লেখযোগ্য বৈশিষ্ট্য হল যে মন্দিরের আটটি চালার কয়েকটিতে স্থানীয় নস্কর পরিবারের সংক্ষিপ্ত বংশলতিকা উৎকীর্ণ রয়েছে। মন্দির স্থাপত্যকে বংশলতিকা হিসেবে ব্যবহারের এটি একটি বিরল দৃষ্টান্ত। বংশতালিকাটি নিম্নরূপ


title: ভেনাস উইলিয়ামস

text: ভেনাস এব্যনি স্টার উইলিয়ামস() (জন্ম: জুন ১৭, ১৯৮০; যিনি ভেনাস উইলিয়ামস হিসেবে অধিক পরিচিত) হলেন একজন আমেরিকান পেশাদার মহিলা টেনিস খেলোয়াড় যিনি সাবেক ১নং র‌্যাঙ্কিং-এ অবস্থান করেছেন। ফেব্রূয়ারী ১, ২০১৫ তারিখের র‌্যাঙ্কিং অনুযায়ী বর্তমানে তিনি ১১ নং এ অবস্থান করছেন। প্রথম আমেরিকান কৃষাঙ্গ মহিলা টেনিস খেলোয়াড় হিসেবে তিনি ফেব্রুয়ারী ২৫, ২০০২ সালে বিশ্ব র‌্যাঙ্কিং এ ১ নং অবস্থানে উঠে আসেন। তার সমসাময়িক সময়ে তাকে টেনিসের ঘাস কোর্টের সেরা মহিলা খেলোয়াড় এবং একই সাথে সর্বকালের সেরা মহিলা পেশাদার খেলোয়াড়দের একজন হিসেবে বিবেচনা করা হয়।


title: ভেনাস উইলিয়ামস

text: ভেনাস এব্যনি স্টার উইলিয়ামস জুন ১৭, ১৯৮০ সালে ক্যালিফোর্নিয়ার লিনউডে জন্মগ্রহণ করেন। ভেনাসের বয়স যখন ১০, তখন তার পরিবার ক্যালিফোর্নিয়ার লিনউড থেকে ওয়েস্ট পাম বিচ শহরে বসতি স্থাপন করে, যাতে ভেনাস ও সেরেনা টেনিস একাডেমিতে অংশগ্রহণ করতে পারে।


title: ভেনাস উইলিয়ামস

text: ভেনাস উইলিয়ামস মাত্র চৌদ্দ বছর বয়সে, অক্টোবর ৩১.১৯৯৪ এ পেশাদারী কর্মজীবনে প্রবেশ করেন। তার প্রথম পেশাদার টুর্নামেন্টের দ্বিতীয় রাউন্ডে,অকল্যান্ড ওয়েস্ট ক্লাসিক ব্যাংক টুর্নামেন্ট, তিনি তথনকার বিশ্ব র্যাঙ্কিং এর ২ নং খেলোয়াড় অ্যারান্টক্সা সানচেজ ভিকারিও এর বিরুদ্ধে হারার আগে একটি সেট জয় লাভ করেন এবং একটি সার্ভিস ব্রেক অর্জন করেন। ১৯৯৪ এ ঐটি ছিল একমাত্র টুর্নামেন্ট যেটিতে তিনি অংশগ্রহণ করেন।


title: ভেনাস উইলিয়ামস

text: ১৯৯৫ সালে, উইলিয়ামস আরো তিনটি টুর্নামেন্টে ওয়াইল্ড কার্ড হিসাবে অংশগ্রহণ করেন।লস এঞ্জেলেস এবং টরন্টো টুর্নামেন্টের প্রথম রাউন্ডে হেরে গেলেও অকল্যান্ড টুর্নামেন্ট তিনি বিশ্ব র্যাঙ্কিং এর ১৮ নং খেলোয়াড় অ্যামি ফ্রাজিয়েরকে দ্বিতীয় রাউন্ডে হারিয়ে কোয়ার্টার ফাইনালে উঠেন এবং এটি ছিল সেরা বিশ খেলোয়াড়দের বিরুদ্ধে তার প্রথম জয়।


title: ভেনাস উইলিয়ামস

text: ১৯৯৬ সালে, উইলিয়ামস পাঁচটি টুর্নামেন্টে অংশগ্রহণ করেন, যার চারটিতেই প্রথম রাউন্ডে হেরে বিদায় নেন। কিন্তু লস এঞ্জেলেস টুর্নামেন্টে বিশ্ব র‌্যাঙ্কিং এর ১ নং খেলোয়াড় স্টেফি গ্রাফের কাছে পরাজিত হওয়ার আগে তৃতীয় রাউন্ডে উঠেন।


title: ভেনাস উইলিয়ামস

text:
ডিসেম্বর ১৩, ২০০৭ এ ভেনাস আর্ট ইনিস্টিটিউট অব ফোর্ট লৌডারডেল খেকে ফ্যাশন ডিজাইনের উপর স্নাতক অর্জন করেন।
২০০৩ সালে ক্যালিফোর্নিয়ার কম্পটনে ভেনাসের বড় বোন ইয়েটুন্ডে প্রাইস গুলির দ্বারা আঘাতপ্রাপ্ত হয়ে নিহত হন। প্রাইস ছিলেন উইলিয়ামস বোনদের ব্যক্তিগত সহকারী। তার মৃত্যর পর ভেনাসের পরিবার ভেঙ্গে পড়েন। এক বিৃতিতে তারা বলেন, "আমাদের প্রিয় ইয়েটুন্ডের মৃত্যুতে আমরা অত্যন্ত শোকাহত,মন: ক্ষুণ্ণ এবং বিধ্বস্ত হয়ে পড়েছি। সে ছিল আামদের প্রাণকেন্দ্র । সে তার দুই ছোট বোনের সহকারী, বন্ধু এবং উপদেষ্টা ছিল এবং তার মৃত্যু এমন এক শূণ্যতা সৃষ্টি করেছে যা কখনও পূরণ করা সম্ভব হবে না। আমরা তীব্র শোকে কাতর হয়ে পড়েছি এবং এটি আমাদের জীবনের সবচেয়ে দুঃখের দিন।"


title: কাঁটাবেনিয়া

text: কাঁটাবেনিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপী থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি প্রাচীন পার্শ্বনাথ মূর্তি।


title: কাঁটাবেনিয়া

text: কাঁটাবেনিয়া গ্রামে অবস্থিত বিশালাক্ষী মন্দিরের পাশের একটি ঘরে পাল-সেন যুগের একটি পার্শ্বনাথ মূর্তি রক্ষিত রয়েছে, যা বর্তমানে অনন্তদেব হিসেবে পূজিত হন। মূর্তিটির মাপ ৪ ফুট ৩ ইঞ্চি X ১ ফুট ৮ ইঞ্চি X ৫.৫ ইঞ্চি। এই মূর্তির পাদদেশে ৩ ফুট ৭ ইঞ্চি X ১ ফুট ২ ইঞ্চি X ৭ ইঞ্চি মাপের পাথরের অলঙ্কৃত দ্বারস্তম্ভ পরিলক্ষিত হয়।


title: ভ্যালি অব দ্য উল্ভস: ইরাক

text: ভ্যালি অব দ্য ওল্ভস্: ইরাক (, ) হল ২০০৬ সালে মুক্তিপ্রাপ্ত সের্দার আকার পরিচালিত একটি তুর্কি এ্যাকশন চলচ্চিত্র। চলচ্চিত্রের কাহিনী গড়ে উঠেছে ইরাকে আগত একদল তুর্কি কমান্ডোকে নিয়ে যারা তুরস্কের হুড ইভেন্টের জন্য দায়ী যুক্তরাষ্টের সেনা কমান্ডারকে ধরার জন্য তাকে অনুসরণ করতে থাকে। ২০০২ থেকে ২০০৫ সালে সংঘটিত ইরাক যুদ্ধের পটভূমিকায় চলচ্চিত্রটি গড়ে উঠেছে। তুর্কি টেলিভিশন পর্দায় ব্যাপকভাবে জনপ্রিয় একই নামের টেলিভিশন ধারাবাহিকের প্রথম চলচ্চিত্র রুপায়ন এটি, যার ধারাবাহিকতায় ২০০৮ ও ২০১১ তে এর সিক্যুয়াল তৈরি হয়। আন্তর্জাতিক মহলে পরিচিত তুর্কি চলচ্চিত্রগুলোর মধ্যে এটি অন্যতম।


title: পোর্টল্যান্ড, মেইন

text: পোর্টল্যান্ড মার্কিন যুক্তরাষ্ট্রের অন্তর্গত মেইন রাজ্যের সবচেয়ে বড় শহর। ২০১৩ সালে শহরের জনসংখ্যা ছিল 66.318 এবং শহরের এলাকায় জনসংখ্যা ছিল 203.914, ২০০০ সালের আদমশুমারি হিসাব থেকে ৩ শতাংশ বৃদ্ধি হচ্ছে।


title: জাপানের পৌরসভা

text: জাপানের তিন শ্রেণির সরকার আছে: জাতীয়l, প্রিফেকচারালl, এবং "পৌর"। এই জাতিকে ৪৭ প্রিফেকচার বিভক্ত করা হয়ে। প্রতি প্রিফেকচারে ১,১৭৯টি পৌরসভা থাকে(জানুয়ারি ২০১৩ এর প্রতিবেদন)। জাপানে চার প্রকারের পৌরসভা আছে: বড় শহর, নগর, গ্রাম এবং স্পেশাল ওয়ার্ড। জাপানিতে এই প্রক্রিয়া ।যেখানে কানজি শব্দ চার প্রকারের পৌরসভা বর্ণনা দেওয়া আছে


title: লিঙ্কোন,যুক্তরাজ্য

text: লিঙ্কোন হল একটি পুরাতন শহর ।যেটি অবস্থিত লিঙ্কোনশিরে, যুক্তরাজ্য। লিনঙ্কোন প্রধান গির্জা পৃথিবীর বড় গির্জাগুলোর মধ্যে অন্যতম। লিনক্লোনের জনসংখ্যা ১০১,০০০ এর আয়তন ১১.৭৮ বর্গ মাইল।


title: হোম কম্পিউটার

text: হোম কম্পিউটার ছিল মাইক্রোকম্পিউটারের একটি শ্রেণী যা ১৯৭৭ সালে বাজারে প্রবেশ করেছিল এবং ১৯৮০ দশকে সাধারণ হয়ে উঠে। এগুলো ভোক্তাদের নিকট বাজারজাত করা হত সামর্থ্যের মধ্যে যা সেই সময়ের প্রথম একক ব্যবহারকারীদের উদ্দেশ্য করা কম্পিউটার। এগুলো ব্যবসায়িক, বৈজ্ঞানিক অথবা ইঞ্জিনিয়ারদের কম্পিউটার বাজার থেকে আলাদা ছিল কম দামি হওয়ায় যেমন আইবিএম পিসি। তাই সাধারণত এগুলো মেমোরি এবং বর্ধণক্ষমতার দিক থেকে কম শক্তিশালি হত। একটি হোম কম্পিউটারের প্রায়শ ভাল গ্রাফিক্স এবং শব্দ ছিল ব্যবসায়ীক কম্পিউটারের তুলনায়। এগুলো সবচেয়ে সাধারণ ব্যবহার হল ভিডিও গেমস খেলা।


title: হোম কম্পিউটার

text: এগুলো কোন সাধারন বৈদ্যুতিক যন্ত্রপাতি ছিল না যেহেতু এগুলো প্রস্তুত করেই বাজারজাত করা হত। বরং এগুলো ছিল ব্যবসায়িক যন্ত্রপাতি, সিনক্লেয়ার জেডএক্স৮০ মত, যা হোম এবং বাড়িতে তৈরি কম্পিউটার যেহেতু ক্রেতা এগুলোকে জোড়া দিতে পারতে প্রয়োজনীয় যন্ত্রপাতির থেকে।


title: হোম কম্পিউটার

text: জনপ্রিয় সংবাদগুলোতে পূর্বের হোম কম্পিউটার বিজ্ঞাপন ছিল বহুল প্রচলিত। এগুলোকে বাড়িতে ব্যবহারিকভাবে আহার/ঔষধ প্রস্তুতের নিময়মাবলির তালিকা প্রস্তুত থেকে ব্যক্তিগত আর্থিক ব্যবস্থাপনা থেকে বাড়ির সংয়ক্রিয়তায় ব্যবহারের সম্ভাব্যতা সহকারে। উদাহরণসরূপ, ১৯৮০ দশকের হোম কম্পিউটারকে হোম সয়ংক্রিয় যন্ত্ররূপে ব্যবহারের জন্য কম্পিউটারকে সব সময় চালিয়ে রাখতে হত এবং সেই কাজের জন্যই নিয়োজিত রাখতে হত। ব্যক্তিগত অর্থ এবং ডাটাবেজ ব্যবহার করতে ক্লান্তিকর ডাটা অর্ন্তভূক্ত করতে হত।


title: হোম কম্পিউটার

text: বর্তমানে "ব্যবসায়িক" এবং "হোম" কম্পিউটার বাজারের ভাগ ধীরে ধীরে একেবারে মুছে গেছে। যেহেতু উভয় ধরনের কম্পিউটারই এখন একই রকম প্রসেসর স্থাপত্য, ফেরিফেরাল, অপারেটিং সিস্টেম এবং এ্যাপ্লিকেশন ব্যবহার করে। প্রায়শই দেখা যায় তাদের পার্থক্য হল শুধু তাদের যে বিক্রয়কেন্দ্র থেকে ক্রয় করা হয়। হোম কম্পিউটারের যুগ হতে অন্য একটি পরিবর্তন হল একজনের একক প্রচেষ্টায় নিজস্ব সফটওয়্যার প্রোগ্রাম লিখা এখন হোম কম্পিউটারে ব্যবহার থেকে প্রায় একেবারে নিশ্চিহ্ন হয়ে গেছে।


title: নেপাল মান সময়

text:
নেপাল মান সময় codice_1 হচ্ছে নেপালের সময় স্থান যেটি সারা দেশে একই এবং ইউটিসির সাথে ৫:৪৫ মিনিট যোগ করে পাওয়া যায়।
এই সময়টি রাজধানী কাঠমান্ডুর সময়, যেটি ইউটিসি থেকে ৫ঃ৪১ঃ১৬ এগিয়ে।


title: ইউটিসি+০৫:৪৫

text: ইউটিসি+৫:৪৫ হল একটি ইউটিসি সময় অঞ্চল, যা ইউটিসি সময় থেকে ৫ ঘণ্টা ৪৫ মিনিট এগিয়ে। এই সময় নেপালে ব্যবহৃত হয়।


title: স্মার্টবুক

text: স্মার্টবুক ছিল মোবাইল বা বহনযোগ্য যন্ত্রের একটি শ্রেণী যা স্মার্টফোন এবং নেটবুকের সমষ্টিগত বৈশিষ্ট্য সহযোগে নির্মিত হয়েছিল ২০০৯ এবং ২০১০ সালের মধ্যে। এগুলোকে বিজ্ঞাপনে বলা হত সবসময় সচল, সারা দিনের ব্যাটারি ব্যাক আপ সহযোগ, থ্রীজি বা ওয়াই-ফাই সংযোগ এবং জিপিএস (সাধারণত যা স্মার্টফোনে দেখা যায়) ইত্যাদি বৈশিষ্ট্য সংবলিত একটি ল্যাপটপ বা ট্যাবলেট প্রকৃতির আকারের স্মার্টবুক হিসেবে। এগুলোর প্রদর্শনী হত ৫ থেকে ১০ ইঞ্চি আকারের এবং বাস্তব অথবা স্পর্ষ প্রদর্শনীর কিবোর্ড সহযোগে।


title: স্মার্টবুক

text: একটি জার্মান কোম্পানি ল্যাপটপকে স্মার্টবুক হিসেবে বিক্রয় করে এবং একটি ট্রেডমার্ক ধরে রাখে এই স্মার্টবুক শব্দটি বিভিন্ন দেশে (বড় বাজারগুলোতে এটি সম্ভব হয়নি যেমন আমেরিকা, চীন, জাপান ও ভারতের বাজারে)। এটি ক্রয়াধিকারবলে অন্যান্যদের নিজেরদের পন্যে স্মার্টবুক সংজ্ঞাটি ব্যবহারের জন্য দাপ্তরিক ক্ষমতায় কাজ করত।


title: স্মার্টবুক

text: স্মার্টবুককে নকশা করা হয় বিনোদনের উদ্দেশ্য, উৎপাদনশীলতা বা সাধারণ অনলাইন কাজের জন্য চেয়ে। এগুলোকে মোবাইল নেটওয়ার্ক অপারেটরের মাধ্যমে বিক্রয়ের পরিকল্পনা করা হয় তারবিহিন ডাটা পরিকল্পনা সহযোগে।


title: স্মার্টবুক

text: আরো জনপ্রিয় ট্যাবলেট যেমন অ্যানড্রয়েড এবং আইপ্যাডের উত্থানের ফলে স্মার্টবুক তাদের দ্বারা প্রতিস্থাপিত হয়।


title: দাশরথি রায়

text: দাশরথি রায় ছিলেন একজন ভারতীয় বাঙালি স্বভাবকবি এবং পাঁচালিকার।


title: দাশরথি রায়

text: ১৮০৫ খিস্টাব্দে পশ্চিমবঙ্গের বর্ধমান জেলার কাটোয়া মহকুমার বাঁধমুড়া গ্রামে ব্রাহ্মণ পরিবারে দাশরথি রায় জন্ম নেন। তার পিতার নাম দেবীপ্রসাদ রায় এবং মাতার নাম শ্রীমতী দেবী। শুরুতে গ্রামের পাঠশালায় বাল্যশিক্ষা এবং পরবর্তীকালে মাতুলের প্রচেষ্টায় বাংলা এবং ইংরেজি ভাষা শিখে তিনি স্থানীয় নীলকুঠিতে কিছুকাল কেরানির চাকরি করেন। তিনি আকা বাঈর (অক্ষয় কাটানী) কবিয়াল দলে যোগ দেন এবং কবিয়াল নিধিরাম শুঁড়ির সাথেও কবির লড়াইয়ে অংশগ্রহণ করেন। এই ধরণের প্রতিযোগিতায় ব্যক্তিগত আক্রমণে অপমানিত ও বীতশ্রদ্ধ হবার পর দাশরথি রায় কবিগান ছেড়ে দেন এবং ১৮৩৬ সালে আখড়া গঠন করে ছড়া ও পাঁচালি রচনায় মনোনিবেশ করেন।


title: দাশরথি রায়

text: তিনি বিভিন্নবিষয়ক ৬৪টি পালাভুক্ত প্রায় ৬৭৫টি গান রচনা করেছিলেন।


title: দাশরথি রায়

text:
দাশরথি কাব্য রচনায় তেমন আগ্রহী হন নি, পাঁচালি রচনাতেই তাঁর প্রতিভার বিকাশ। যমক এবং অনুপ্রাস অলঙ্কার তাঁর রচনার অন্যতম দুটি বৈশিষ্ট্য। তাঁর রচনাশৈলী সম্পর্কে বঙ্কিমচন্দ্র চট্টোপাধ্যায় বলেন "দাশরথি রায় অনুপ্রাস যমকে বড় পটু—তাই তাঁর পাঁচালি লোকের এত প্রিয় ছিল। দাশরথি রায়ের কবিত্ব না ছিল, এমন নহে, কিন্তু অনুপ্রাস যমকের দৌরাত্ম্যে তাহা প্রায় একেবারে ঢাকা পড়িয়া গিয়াছে ; পাঁচালিওয়ালা ছাড়িয়া তিনি কবির শ্রেণীতে উঠিতে পান নাই।"
তিনি রামায়ণ, মহাভারত, শ্রীমদ্ভাগবত, হরিবংশ, ব্রহ্মবৈবর্ত পুরাণ,
বিষ্ণু পুরাণ, রাধাতন্ত্র, চৈতন্যচরিতামৃত এর কাহিনি পাঁচালীর ছন্দে লিপিবদ্ধ করেছিলেন | এ ছাড়া তিনি
সমকালীন সামাজিক ঘটনাবলি, যেমন বিধবা বিবাহ, অবলম্বনেও পাঁচালী রচনা করেছিলেন | আজও গ্রাম
বাংলার অনেক স্থানে লোকের মুখে দাশু রায়ের পাঁচালী গান শোনা যায় |
১৮৫৭ সালের ১৭ অক্টোবর (২রা কার্তিক ১২৬৪ বঙ্গাব্দ) দাশরথি রায় মুত্যু বরণ করেন।


title: ইউটিসি+০৬:৩০

text: ইউটিসি+০৬:৩০ হল একটি সময় অঞ্চল, যা ইউটিসি সময় থেকে ৬ ঘণ্টা ৩০ মিনিট এগিয়ে।


title: আল্ট্রাবুক

text: আল্ট্রাবুক হল একটি সুনির্দিষ্ট এবং ট্রেডমার্ককৃত ইন্টেলের ব্র্যান্ড যা উচ্চ-ক্ষমতার সাবনোটবুক শ্রেণীর জন্য করা। এগুলো নকশা করা হয়েছে ভারি ও স্থুলতা কমানো এবং ব্যাটারির ক্ষমতা হ্রাস না করে ব্যবহারের উপযোগী করতে। এগুলো ইন্টেলের কম শক্তি ব্যবহার করে এমন মূল প্রসেসর ব্যবহার করে, সলিড স্টেট ড্রাইভ এবং ইউনিবডি চেসিস ব্যবহার করে এইসব বৈশিষ্ট্য ধরে রাখতে। এগুলো সীমিত আকারের কারনে আল্ট্রাবুক সাধারণত সাধারণ ল্যাপটপের বৈশিষ্ট্যগুলো বাদ দেয় যেমন অপটিক্যাল ডিস্ক ড্রাইভ এবং ইথারনেট পোর্ট।


title: আল্ট্রাবুক

text: আল্ট্রাবুক সরাসরি অন্যান্য সাবনোটবুকের সাথে প্রতিযোগীতা করে যাতে অ্যাপলের ম্যাকবুক এয়ারও রয়েছে। ম্যাকেরও একই ধরেনে আকৃতি ও সুনির্দিষ্ট বৈশিষ্ট্য রয়েছে এবং ইন্টেলেরই সিপিইউ দিয়ে চালিত হয় কিন্তু আল্ট্রাবুক হিসেবে বিজ্ঞাপিত হয় না।


title: ইসরায়েল–বাংলাদেশ সম্পর্ক

text: বাংলাদেশ এবং ইসরায়েলের মাঝে কোন ধরনের কূটনৈতিক এবং বাণিজ্যিক সম্পর্ক নেই।


title: ইসরায়েল–বাংলাদেশ সম্পর্ক

text: বাংলাদেশ ইসরায়েলকে নৈতিক রাষ্ট্র হিসেবে স্বীকার করে না এবং বাংলাদেশী নাগরিকদের ইসরায়েলে ভ্রমনে সরকারী নিষেধাজ্ঞা রয়েছে। বাংলাদেশের পাসপোর্ট ইসরায়েল ব্যতিত বিশ্বের সকল দেশ ভ্রমনের জন্য বৈধ। ২০০৩ সালের নভেম্বরে বাংলাদেশী সাংবাদিক সালেহ চৌধুরীকে ইসরায়েলে প্রবেশের চেষ্টার দায়ে ৭ বছরের কারাদণ্ড প্রদান করা হয়। বাংলাদেশ একটি সার্বভৌম প্যালেস্টাইন রাষ্ট্র সমর্থন করে এবং ইসরায়েলের "অবৈধভাবে প্যালেস্টাইন দখলের" সমাপ্তি দাবি করে।


title: ইসরায়েল–বাংলাদেশ সম্পর্ক

text: বাংলাদেশ পৃথিবীর একমাত্র রাষ্ট্র যেটি ইসরায়েলের সাথে সকল প্রকার প্রত্যক্ষ ও পরোক্ষ বাণিজ্যের উপর নিষেধাজ্ঞা জারি করেছে, যদিও উভয়ই বিশ্ব বাণিজ্য সংস্থার সদস্য রাষ্ট্র


title: ইসরায়েল–বাংলাদেশ সম্পর্ক

text: ২০১৪ সালের এক জরীপে প্রকাশিত তথ্য থেকে দেখা যায়, কোন ধরনের কূটনৈতিক বা বাণিজ্যিক সম্পর্ক না থাকা সত্বেও ২০১৩-২০১৪ অর্থবছরে বাংলাদেশ থেকে ২৫৭৭ ডলার মূল্যমানের পণ্যসামগ্রী ইসরায়েলে রপ্তানি করা হয়।


title: ইসরায়েল–বাংলাদেশ সম্পর্ক

text: বাংলাদেশের স্বাধীনতা যুদ্ধের পরবর্তি সময়ে যেসব রাষ্ট্র বাংলাদেশকে সর্বপ্রথম স্বীকৃতি দেয়, ইসরায়েল তাদের মধ্যে অন্যতম। আরব দেশসমূহ স্বীকৃতি দেয়ার আগেই ইসরায়েল বাংলাদেশকে স্বীকৃতি প্রদান করে। ইসরায়েল সরকার এবং ইসরায়েলী নাগরিক সকলেই বাংলাদেশের স্বাধীনতা যুদ্ধে বাংলাদেশকে সমর্থন করেছিলো। স্বাধীনতা পরবর্তি সময়ে নতুন স্বাধীনতা লাভকারী বাংলাদেশকে ইসরায়েল আনুষ্ঠানিকভাবে স্বীকৃতি প্রধান করে, যা বাংলাদেশ সরকার নিরপেক্ষভাবে প্রত্যাখ্যান করে।


title: ইসরায়েল–বাংলাদেশ সম্পর্ক

text: ফিলিস্তিন-বাংলাদেশ সম্পর্ক


title: পালমটপ পিসি

text: পালমটপ পিসি ছিল একটি পকেট আকারের ক্যালকুলেটর আকৃতির, ব্যাটারিচালিত পিসি একটি অনুভূমিক খাচে সমন্নিত কিবোর্ড এবং প্রদর্শনীর নকশা করা। এটি সাবনোটবুকের মত ব্যবহার করা যায় কিন্তু হালকা হওয়ায় এটি হ্যান্ডহেল্ড যন্ত্রের মতও ব্যবহার করা যায়। বেশিরভাগ পালমটপ পিসি এত ছোট ছিল যে ব্যবহারকারীর শার্টের পকেট বা জ্যাকেটের পকেটে একে রাখা যেত।


title: পালমটপ পিসি

text: পালমটপ পিসিকে অন্যান্য পালমটপ কম্পিউটার থেকে আলাদা করা যেত তাদের ব্যবহৃত আইবিএম উপযুক্ত পিসি স্থাপত্য ও বাইওস সেই সাথে ইন্টেল উপযুক্ত এক্স৮৬ প্রসেসরের দিয়ে। বেশির ভাগ যন্ত্র ছিল ডস-ভিত্তিক যা রমে সংরক্ষিত থাকত। যেখানে অনেক পালমটপ পিসি পিডিএ এবং অফিস এ্যাপ্লিকেশনগুলো পূর্ব থেকে ইনস্টল করা অবস্থায় থাকত রমে বেশিরভাগই সামগ্রিকভাবে সবগুলোর ক্ষেত্রে প্রযোজ্য এমন পিসি সফটওয়্যার চালাতে পারতে কোন ধরনের পরিবর্তন বা সামান্য পরিবর্তিত করে। কিছু কিছু অন্যান্য অপারেটিং সিস্টেম চালাতে পারত যেমন জিইওএস, মিনিক্স ২.০, উইন্ডোজ ১.০-৩.০ অথবা লিনাক্স।


title: পালমটপ পিসি

text: বেশিরভাগ পালমটপ পিসি ছিল স্থানুভিত্তিক হার্ডওয়্যার নকশার কম শক্তি ব্যবহারের জন্য এবং তাৎক্ষনিক বন্ধ ও চালুর সুবিধাসহকারে যাতে পুনরায় চালু (রিবুট) করা প্রয়োজন না হয়। মডেলের উপর নির্ভর করে ব্যাটারি কয়েক ঘন্টা থেকে কয়েক দিন পর্যন্ত চালাতে সক্ষম হত অথবা একসপ্তাহ থেকে এক বছর পর্যন্ত স্ট্যান্ডবাই মোডে থাকতে পারত। তাৎক্ষনিক চালু/বন্ধ সুবিধা সহকারে, একটি ব্যাটারি এক সপ্তাহ থেকে কয়েক মাস ব্যবহারিকভাবে ব্যবহারের সুবিধা দিত পিডিএ'র মত।


title: পালমটপ পিসি

text: প্রথম পালমটপ পিসি ছিল ১৯৮৯ সালের ডিআইপি পকেট পিসি বা অ্যাটারি পোর্টফোলিও


title: পালমটপ পিসি

text: পালমটপ কম্পিউটার ২০০০ দশকের শেষের দিকে বন্ধ হয়ে যায় ট্যাবলেটের চাহিদার ফলে।


title: আল-মুসতাইন

text: আহমেদ ইবনে মুহাম্মদ (; ৮৩৬ – ১৭ অক্টোবর ৮৬৬) (আল মুসতাইন নামে অধিক পরিচিত) ছিলেন ১২শ আব্বাসীয় খলিফা। তিনি ৮৬২ থেকে ৮৬৬ সাল পর্যন্ত শাসন করেন। পূর্ববর্তী খলিফা আল মুনতাসিরের মৃত্যুর পর তার তুর্কি সামরিক নেতৃবৃন্দরা উত্তরাধিকারী বিষয়ে বৈঠকে বসে। তারা আল মুতাজ বা তার ভাইদের ব্যাপারে উৎসুক ছিল না তাই আল মুতাসিমের নাতি আল মুসতাইনকে খলিফা নির্বাচন করা হয়।


title: মায়ানমার মান সময়

text: মায়ানমার মান সময় codice_1 (, ; ভূতপূর্ব, বার্মা মান সময়) মায়ানমার সময় স্থান। যেটি সারা দেশে একই এবং ইউটিসির সাথে ০৬ ঘণ্টা ৩০ মিনিট যোগ করে পাওয়া যায়। ৯৭° ৩০' দ্রাঘিমাংশ হিসাব করে এই সময় নির্ধারণ করা হয়েছে। সারা দেশে এই সময় মেনে চলা হয় এবং কোন দিবালোক সংরক্ষণ সময় নেই।


title: রাত-ভোর

text: রাত-ভোর () ১৯৫৫ সালে মুক্তিপ্রাপ্ত মৃণাল সেন পরিচালিত বাংলা চলচ্চিত্র। এটি মি. সেনের প্রথম চলচ্চিত্র ছিল।


title: ফুজি, শিজ্যুওকা

text: এটি ২০০১ সালে স্বীকৃতি পায় জাপানের বিশেষ শহর হিসেবে।


title: ফুজি, শিজ্যুওকা

text:
এই শহটির ফুজি নদীর কাছাকাছি।এই শহরে বসবাসরত লোকেরা মাউন্ট ফুজির অপরূপ দৃশ্য উপভোগ করে।এটির দক্ষিণ সীমান্তে সুরুগা উপসাগর, যেটি প্রশান্ত মহাসাগরের অংশ। এই এলাকাতে গ্রীষ্মকালে প্রচুর গরম আর শীতকালে প্রচুর শীত, অর্থাৎ জলবায়ু চরমভাবাপন্ন।
ফুজি শহরের ভগ্নীশহর ওশানসাইড, ক্যালিফোর্নিয়া মার্কিন যুক্তরাষ্ট্রে অবস্থিত।


title: নিপল ক্লাম্প

text: নিপল ক্লাম্প একটি যৌনখেলনা। এটি স্ত্রী বা পুরুষের স্তনবৃন্তে প্রয়োগ করা হয়। এটি স্তনবৃন্তে চাপ দিয়ে সেখানে রক্তপ্রবাহে বাঁধা দেয় এবং মৃদু ব্যথা অনুভূতির সৃষ্টি করে। কেউ কেউ এই ব্যথার অনুভূতির দ্বারা যৌনসুখ লাভ করেন। কেউ অন্যের স্তনবৃন্তে নিপল ক্লাম্প দেখে উত্তেজনা অনুভব করেন। এই খেলনাটি বিবিধ বিডিএসএম কর্মকাণ্ডে ব্যবহৃত হয়। অনেকের মতে এই ক্লাম্প ব্যবহার একটি যৌনবিকৃতির লক্ষণ।


title: নিপল ক্লাম্প

text: বিভিন্ন প্রকার ক্লাম্পের মধ্যে রয়েছে কাপড়ের পিনের মত ক্লাম্প, টুইজার ক্লাম্প, ক্লভার ক্লাম্প ইত্যাদি। কিছু ক্লাম্পের সাথে চিকন চেইন লাগানোর ব্যবস্থা থাকে এবং এতে ভার ঝুলিয়ে চাপ দিয়ে স্তনবৃন্তে ব্যথার তীব্রতা বাড়িয়ে দেয়া যায়। কিছু ভিব্রেটর ক্লাম্প স্তনবৃন্তে কম্পনজনিত শিহরণ তৈরি করে।


নিপল ক্লাম্প


title: ফুজি নদী

text: ফুজি নদীর দৈঘ্য এবং জলবিভাজিক ৩৯৯০² বগকিলোমিটার।এই নদী বিশ্বে বেশি পরিচিত নয়।এটি ফুজি শহরের কাছাকাছি অবস্থিত নদী।ফুজি নদী, মোগামি নদী আর কুমা নদী জাপানের তিন প্রখ্যাত ক্ষিপ্র প্রবাহের নদী।এই নদীটি আকাশি পর্বতমালার নাকোগিরি পর্বত থেকে উৎপত্তি হয়েছে।উত্তরপশ্চিমের ইয়ামানশি নদী কামানশি নদী হিসেবে পরিচিত এবং ফুয়ফুকি নদী ইচিকাওয়ামিসাতো শহরে মিলিত হয়েছে।সেখানে এর নাম পরির্বতন হয় ফুজি নদী হিসেবে।এরপরে এটি মাউন্ট ফুজির পাদদেশে প্রবাহিত হয় এবং ফুজি শহরের সুরুগা উপসাগরের মোহনায় মিলিত হয়।ফুজি নদীর তীরে ১১৮০ সালে ফুজিকাওয়া যুদ্ধ হয়।যেটি গেমপেই যুদ্ধের প্রথম দিকের গুরুত্বপূর্ণ যুদ্ধ।১৯২৭ সালে ফুজি নদীর জাপানের সেরা ১০০০ প্রাকৃতিক ভূচিত্রের অন্যতম হিসেবে স্বিকৃতি লাভ করে।এটি জাপানের সোয়া কালের সংস্কৃতি পরিচয় বহন করে।


title: রাও ফরমান আলি

text: মেজর জেনারেল রাও ফরমান আলি খান (Urdu: راؤ فرمان علی; ১৯২৩ – ২১ জানুয়ারি ২০০৪) ছিলেন বাংলাদেশের স্বাধীনতা যুদ্ধ ও সমসাময়িক ভারত-পাকিস্তান যুদ্ধ ১৯৭১ এর সময়কার পাকিস্তান সেনাবাহিনীর অন্যতম উচ্চপদস্থ অফিসার। সামরিক পুলিশ এবং শীর্ষ সামরিক উপদেষ্টা হিসেবে তিনি পূর্ব পাকিস্তানে সামরিক পুলিশ ও রাজাকারসহ নিরাপত্তা বাহিনীর অভ্যন্তরীণ ও বাহ্যিক কর্মকাণ্ড সম্পাদন ও তদারক করতেন। তিনি প্রথমদিকে একজন পাকিস্তান সেনাবাহিনীর গোলন্দাজ রেজিমেন্টের পরিদর্শক ছিলেন এবং পরে পূর্ব পাকিস্তানের সামরিক উপদেষ্টা হন। ১৯৭১ সালে যুদ্ধ চলাকালীন সময়ে তিনি পূর্ব পাকিস্তানে একজন ক্ষমতাশালী ব্যক্তি ছিলেন। এসময় বাংলাদেশে সংঘটিত গণহত্যায় তিনি প্রধান অভিযুক্তদের অন্যতম। তিনিই বুদ্ধিজীবী হত্যাকান্ডের মূল পরিকল্পনাকারী।


title: রাও ফরমান আলি

text: রাও ফরমান আলি তার নিজের বিরুদ্ধে আরোপিত অভিযোগসমূহ প্রত্যাখ্যান করলেও হামুদুর রহমান কমিশন পাকিস্তান সেনাবাহিনীর কর্মকর্তাদের অনৈতিক কর্মকাণ্ড ও হত্যাকান্ডের সাথে জড়িত থাকার প্রমাণ পায়। যুদ্ধে ষড়যন্ত্রকারী হিসেবে তার সহকর্মী ও সিনিয়র কর্মকর্তাদের কাছে তিনি একজন বিতর্কিত ব্যক্তিতে পরিণত হন। যুদ্ধের পর তাকে সামরিক বাহিনী থেকে বহিষ্কার করা হয় এবং তার সকল ব্যাজ ফিরিয়ে নেয়া হয়। তবে ১৯৭৯ সালে জুলফিকার আলী ভুট্টোর মৃত্যুর পর জেনারেল মুহাম্মদ জিয়াউল হক তাকে তার উপদেষ্টা নিয়োগ দেন। এসময় সংঘটিত গণতন্ত্র পুনপ্রতিষ্ঠা আন্দোলন দমনে নির্যাতন ও হত্যায় তাকে দায়ী হিসেবে ধরা হয়। জিয়াউল হকের মৃত্যুর পর আলি আত্মগোপনে চলে যান। ২০০৪ সালে অল্পদিন অসুস্থ থাকার পর রাওয়ালপিন্ডিতে মৃত্যুবরণ করেন।


title: ব্যাটিং গড়

text: ব্যাটিং গড় ক্রিকেট, বেসবল ও সফটবলে ব্যবহৃত পরিসংখ্যানবিশেষ। ক্রিকেট খেলায় ব্যাটসম্যান ও বেসবল হিটারদের ক্রীড়াশৈলী প্রদর্শনের মানদণ্ডস্বরূপ এটি। বেসবল পরিসংখ্যানের উন্নয়নের ফলে ক্রিকেট খেলায় গড়ের ধারণা প্রভাবান্বিত হয়।


title: ব্যাটিং গড়

text: ক্রিকেট খেলায় একজন খেলোয়াড়ের ব্যাটিং গড় তার সর্বমোট রানকে কতবার আউট হয়েছে তা দিয়ে ভাগ করে চিহ্নিত করা হয়। খেলোয়াড়ের সংগৃহীত রান সংখ্যা ও কিভাবে সে আউট হয়েছে তা প্রাথমিক মানদণ্ড হিসেবে গণ্য করা হয়। অনেকাংশেই সহ-খেলোয়াড়দের উপর নির্ভর করে। ব্যাটিং গড় একজন ব্যাটসম্যানের ব্যক্তিগত পর্যায়ে অন্যতম প্রধান মাপকাঠি। কোন ইনিংসে সকলেই আউট হলে গড় রান ইনিংস হিসেবে করা হয়। কোন কারণে ব্যাটসম্যান অপরাজিত থাকলে এ সংখ্যা অজানাসংখ্যক হিসেবে গণনা করা হয়। অষ্টাদশ শতক থেকে ব্যাটিং গড় একজন ক্রিকেটারের অবিচ্ছেদ্য অংশ হিসেবে বিবেচিত হয়ে আসছে।


title: ব্যাটিং গড়

text: অধিকাংশ খেলোয়াড়ের ক্ষেত্রে তার ব্যাটিং গড় ২০ থেকে ৪০-এর মধ্যে থাকে। উইকেট-কিপারদের ক্ষেত্রেও তা প্রায় একই থাকে। এরকিছু কম হলেও তিনি তা উইকেট-রক্ষণের কাজে অংশগ্রহণ করে পূর্ণাঙ্গতা আনয়ণ করেন। একবিংশ শতকে খেলোয়াড়দের ব্যাটিংয়ে দক্ষতা ও ছোট মাঠে খেলার ফলে ব্যাটিং গড় বেশ বৃদ্ধি পেয়েছে। খেলোয়াড়দের ৫০ ঊর্ধ্ব গড়কে ব্যতিক্রমধর্মীরূপে গণ্য করা হয়। অন্যদিকে ১৮৭০-এর দশকে পিচে ভারী রোলার ব্যবহারের পূর্বেকার ২৫ গড়কে খুবই ভাল হিসেবে গণ্য করা হয়েছে।


title: সুরুগা উপসাগর

text: সুরুগা উপসাগর (駿河湾, "Suruga-wan") হল একটি উপসাগর।যেটি প্যাসিফিক মহাসাগরের উপসাগর।এটি হোনশোর উপকূলে অবস্থিত। যেটি জাপানের শিজ্যুকা প্রিফেকারে।


২০১৪ আইসিসি বিশ্ব ক্রিকেট লীগ তৃতীয় বিভাগ আন্তর্জাতিক ক্রিকেট কাউন্সিল পরিচালিত ক্রিকেটের বিভাগীয় প্রতিযোগিতা। ২৩ থেকে ৩০ অক্টোবর, ২০১৪ তারিখ পর্যন্ত মালয়েশিয়ায় এ প্রতিযোগিতা অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লীগের অংশ। এছাড়াও, ২০১৯ সালের ক্রিকেট বিশ্বকাপ প্রতিযোগিতার বাছাইপর্বও এর অংশ। শীর্ষস্থানীয় দুই দল নেপাল ও উগান্ডা নামিবিয়ায় অনুষ্ঠিত ২০১৫ সালের আইসিসি বিশ্ব ক্রিকেট লীগ দ্বিতীয় বিভাগে খেলবে। অন্যদিকে সর্বনিম্নস্থানে অবস্থান করায় মার্কিন যুক্তরাষ্ট্র ও বারমুদা দল ২০১৬ সালের আইসিসি বিশ্ব ক্রিকেট লীগ চতুর্থ বিভাগে অবনমন ঘটে।


title: ২০১৪ আইসিসি বিশ্ব ক্রিকেট লীগ তৃতীয় বিভাগ

text: মূলতঃ এ প্রতিযোগিতাটি উগান্ডায় আয়োজনের কথা ছিল। কিন্তু নিরাপত্তাজনিত কারণে মালয়েশিয়া ক্রিকেট অ্যাসোসিয়েশনের পরামর্শক্রমে আইসিসি মালয়েশিয়ায় স্থানান্তর করে। বারমুদা ও মার্কিন যুক্তরাষ্ট্রের খেলোয়াড়গণ উগান্ডায় প্রতিযোগিতা অনুষ্ঠিত হলে খেলতে অপারগতা প্রকাশ করে।


text: অংশগ্রহণকারী দলসমূহের ফলাফলের উপর ভিত্তি করে বিশ্বকাপ বাছাইপর্ব, বিশ্ব ক্রিকেট লীগ তৃতীয় বিভাগ ও বিশ্ব ক্রিকেট লীগ চতুর্থ বিভাগ খেলবে।


text: প্রতিযোগিতায় নিম্নবর্ণিত তিনটি মাঠ ব্যবহার করা হয়।


title: চোরাবালি (দ্ব্যর্থতা নিরসন)

text: চোরাবালি হলো বালি বা পলিজাতীয় দানাদার পদার্থ ভর্তি গর্ত।


title: চোরাবালি (দ্ব্যর্থতা নিরসন)

text: চোরাবালি এছাড়াও উল্লেখ করতে পারে:


title: কিরণমালা

text: কিরণমালা হলো স্টার জলসায় চ্যানেলে প্রচারিত একটি ভারতীয় বাংলা টেলিভিশন ধারাবাহিক। এটি প্রতি সোম থেকে রবিবার রাত ৮:০০ ঘটিকায় প্রচারিত হয়। এটি মুলত কিরণমালাকে কেন্দ্র করে সংগঠিত। কিরণমালা জন্মের পর থেকে রাক্ষসী রাণী কটকটির সাথে যুদ্ধ করে। সে সব যুদ্ধেই কটকটিকে পরাজিত করে শুভ শক্তির জয় এবং অশুভ শুক্তির পরাজয় ঘটায়। এখন কিরণমালা নতুন সন্তান দাতা। কিন্তু কণ্যা সন্তান জন্মদানের পরও সে ক্ষান্ত হয়নি, রাক্ষসী রাণী কটকটি কিরণমালার সন্তান চুরি করে পৃথিবীতে প্রাণের অস্তিত্ত্বের বিনাস ঘটায় এবং পঞ্জিকা গ্রহে প্রাণের সঞ্চার ঘটায়।কিরণমালা তার সন্তান কে উদ্ধার করার জন্য নকুল, সোনামুখী,লম্পটকে সঙ্গে নিয়ে পঞ্জিকা গ্রহের উদ্দশ্যে রওনা হয়।তারপর পঞ্জিকা গ্রহের মাটিতে পা ফালাবার সঙ্গে সঙ্গে রক্ষসী রাণি কটকটির সঙ্গে দন্দ যুদ্ধে জয়ী হবার পরও রাক্ষসী রাণি কটকটি তাদের বন্দি করে।


title: কিরণমালা

text: এই কাহিনী দক্ষিণারঞ্জন মিত্র মজুমদার রচিত "ঠাকুরমার ঝুলি" থেকে নেওয়া হয়েছে।


title: দ্য ব্রেস্ট

text: দ্য ব্রেস্ট (১৯৭২) সালের ফিলিপ রথ্ রচিত একটি ছোট উপন্যাস, যেখানে প্রধান চরিত্র, ডেবিড ক্যাপেশ, ১৫৫-পাউন্ড স্তনের অধিকারী হয়ে ওঠেন।।


title: ২০১৫ ক্রিকেট বিশ্বকাপ কর্মকর্তাবৃন্দ

text: আইসিসি'র আম্পায়ার নির্বাচকমণ্ডলী ২০১৫ সালের ক্রিকেট বিশ্বকাপের খেলা পরিচালনার জন্য ২০জন আম্পায়ারকে মনোনীত করে। ২ ডিসেম্বর, ২০১৪ তারিখে এ তথ্য প্রকাশ করা হয়। তন্মধ্যে - অস্ট্রেলিয়া ও ইংল্যান্ড থেকে ৫, এশিয়া থেকে ৫, নিউজিল্যান্ড ও দক্ষিণ আফ্রিকা থেকে ২জন করে এবং ওয়েস্ট ইন্ডিজ থেকে ১জন আম্পায়ার খেলা পরিচালনা করেন। এছাড়াও, এ প্রতিযোগিতায় ৫জন ম্যাচ রেফারিকে মনোনয়ন দেয়া হয়।


title: ২০১৫ ক্রিকেট বিশ্বকাপ কর্মকর্তাবৃন্দ

text: আম্পায়ার নির্বাচকমণ্ডলীতে রয়েছেন: আইসিসি জেনারেল ম্যানেজার - ক্রিকেট জিওফ অ্যালারডাইস; আইসিসি চিফ ম্যাচ রেফারি রঞ্জন মাদুগালে; সাবেক ক্রিকেটার, কোচ, আম্পায়ার ও বর্তমানে টেলিভিশন ধারাভাষ্যকার ডেভিড লয়েড, সাবেক এলিট প্যানেল আম্পায়ার শ্রীনিবাসরাঘবন ভেঙ্কটরাঘবন।


title: ২০১৫ ক্রিকেট বিশ্বকাপ কর্মকর্তাবৃন্দ

text: নির্বাচিত ১২জন আম্পায়ার সেরা আইসিসি আম্পায়ার তালিকা থেকে ও বাদবাকী ৮জন আম্পায়ার ও রেফারিদের আন্তর্জাতিক তালিকা থেকে মনোনয়ন পান।


title: ২০১৫ ক্রিকেট বিশ্বকাপ কর্মকর্তাবৃন্দ

text:
সচরাচর সেরা আইসিসি আম্পায়ার তালিকার সদস্যদেরকে বিশ্বে সেরা আম্পায়ার হিসেবে গণ্য করা হয়। তাঁরা সকল ধরনের বৃহৎ ক্রিকেট প্রতিযোগিতা ও আইসিসি'র ঘটনাবলীর সাথে জড়িত থাকেন। বাকী ছয়জন আম্পায়ারকে উদীয়মান ও প্রতিশ্রুতিশীল খেলোয়াড়ী কর্মকর্তারূপে গণ্য করা হয়েছে। তাঁরা ইতোমধ্যে আন্তর্জাতিক পর্যায়ে প্রতিনিধিত্ব করেছেন। তাঁরাও বিশ্বকাপে খেলা পরিচালনায় নিজেদেরকে তৈরি করে নিয়েছেন।
সূত্র:


title: ২০১৫ ক্রিকেট বিশ্বকাপ কর্মকর্তাবৃন্দ

text:
আইসিসি নির্বাচকমণ্ডলী কর্তৃক ৫জন রেফারি মনোনীত হয়েছেন। তাঁরা সকলেই আইসিসি রেফারিদের সেরা তালিকার সদস্য ও আন্তর্জাতিক ক্রিকেট অঙ্গনে সেরা ক্রিকেট রেফারি হিসেবে বিবেচিত হয়েছেন।
সূত্র:


title: ইসাবেল সার্লি

text: হিলদা ইসাবেল গোরিন্দো সার্লি (; জন্ম জুলাই ৯, ১৯৩৫), ডাকণাম, কোকা, একজন আর্জেন্টাইন অভিনেত্রী এবং গ্ল্যামর মডেল; যিনি কৃত্রিম যৌনউত্তেজক চলচ্চিত্রের জন্য পরিচতি। সার্লি নিজ দেশে সাংস্কৃতিক আইকন এবং উৎকৃষ্ট যৌনতার প্রতীক হিসেবে বিবেচিত হন।


title: ইসাবেল সার্লি

text: হিলদা ইসাবেল সার্লি গোরিন্দো টিটো কনকর্ডিয়া, এন্টার রিওস প্রোভাইন্সে, আতি দরিদ্র পরিবারে জন্ন নেন। যখন তার তিন বছর বয়স, তার বাবা পরিবার ছেড়ে চলে যান।


title: ইসাবেল সার্লি

text: অভিনেত্রী হবার পূর্বে তিনি সচিব হিসেবে কাজ করতেন। কিন্তু সৌন্দয্যের কারণে তিনি আর্জেন্টাইন ম্যাগাজিনে মডেলিং শুরু করেন। সার্লি ডাকণাম ছিল "কোকা", যা এসেছে সম্ভবত তার কোক-বোতল আকৃতির শরীরের কারণে বা কোমল পানীয়র প্রতি তার আসক্তি থেকে।


title: ইসাবেল সার্লি

text:
ইসাবেল আর্মান্ডো বোকে বিয়ে করেন এবং বোর মৃত্যু পর্যন্ত সংসারজীবন কাটান। তবে তিনি এরপর আর বিয়ে করেন নি।
সার্লি বর্তমানে বুয়েন্স আইরসে তার কন্যা ইসাবিলিটার সাথে বাস করেন।


title: মক্কা অবরোধ (৬৮৩)

text: মক্কা অবরোধ ৬৮৩ সালে দ্বিতীয় মুসলিম গৃহযুদ্ধের সময় সংঘটিত হয়। এসময় মক্কার প্রধান ছিলেন আবদুল্লাহ ইবনে জুবায়ের। উমাইয়া খলিফা প্রথম ইয়াজিদের বিপক্ষে সবচেয়ে শক্ত প্রতিপক্ষ ছিলেন আবদুল্লাহ ইবনে জুবায়ের। মদিনার পর ইসলামের আরেক পবিত্র শহর মক্কা ইয়াজিদের বিরুদ্ধে বিদ্রোহ করে। উমাইয়া কর্তৃপক্ষ আরবের বিদ্রোহ দমন করার জন্য সেনা প্রেরণ করে। উমাইয়া সেনারা মদিনার লোকদের পরাজিত করে শহরের নিয়ন্ত্রণ নেয়। কিন্তু মক্কা মাসব্যাপী অবরোধের মুখে পড়ে। এসময় কাবা আগুনে ক্ষতিগ্রস্থ হয়। ইয়াজিদের আকস্মিক মৃত্যুর খবর পৌছার পর অবরোধ সমাপ্ত হয়। উমাইয়া কমান্ডার হুসাইন ইবনে নুমায়েরের অনেক অনুরোধের পরও সিরিয়া গিয়ে খলিফা হওয়ার প্রস্তাবে আবদুল্লাহ ইবনে জুবায়ের সাড়া না দিলে তিনি একাই তার সেনাদের নিয়ে ফিরে আসেন। আবদুল্লাহ ইবনে জুবায়ের গৃহযুদ্ধের পুরো সময়েই মক্কায় ছিলেন। তবে মুসলিম বিশ্বে তিনি খলিফা হিসেবে ব্যাপকভাবে স্বীকৃত ছিলেন না। ৬৯২ সালে উমাইয়ারা আরেকটি সেনাদল প্রেরণ করে এবং এসময় মক্কা অবরোধ ও জয় করা হয়।


title: মক্কা অবরোধ (৬৮৩)

text: উমাইয়া খিলাফতের প্রতিষ্ঠাতা খলিফা প্রথম মুয়াবিয়ার মৃত্যুর পর মুসলিম বিশ্ব অস্থিতিশীল অবস্থায় পড়ে। মুয়াবিয়া তার পুত্র প্রথম ইয়াজিদকে তার উত্তরাধিকারী মনোনীত করেছিলেন। তবে তার এই সিদ্ধান্ত সবার কাছে গ্রহণীয় হয়নি, বিশেষ করে মদিনার উচ্চ পর্যায়ের ব্যক্তিদের কাছে। খিলাফতের দুজন দাবিদার ব্যক্তি ছিলেন হুসাইন ইবনে আলি ও আবদুল্লাহ ইবনে জুবায়ের। উমাইয়াদের বিরুদ্ধে প্রথমে হুসাইন ইবনে আলি বিদ্রোহ করেন। ৬৮০ সালে কারবালার যুদ্ধে তিনি নিহত হন। এরপর উমাইয়াদের বিরুদ্ধে শক্ত প্রতিপক্ষ ছিলেন আবদুল্লাহ ইবনে জুবায়ের। তিনি মক্কা থেকে উমাইয়াদের প্রতিবাদ করে যান। তিনি দাবি করেন যে সকল কুরাইশের উপস্থিতিতে একটি সমাবেশের প্রথানুযায়ী খলিফা নির্বাচন করতে হবে এবং এই সমাবেশে শুধু উমাইয়ারা থাকবে এমন হতে পারবে না।


title: মক্কা অবরোধ (৬৮৩)

text: প্রথম ইয়াজিদ ও তার মদিনার গভর্নর আবদুল্লাহ ইবনে জুবায়ের এবং অসন্তুষ্ট অন্যান্য আনসার পরিবারের সাথে আলোচনার চেষ্টা করেন। শহরের চারপাশে মুয়াবিয়ার বৃহৎ কৃষি প্রকল্প নিয়ে মদিনের উচ্চপর্যায়ের অনেকে অসন্তুষ্ট ছিলেন। তারা ইয়াজিদকে খলিফার দায়িত্বের জন্য অযোগ্য মনে করতেন। ভবিষ্যত খলিফা মারওয়ান ইবনুল হাকামসহ উমাইয়া পরিবারের আরো অনেক সদস্যকে মদিনা থেকে বের করে দেয়া হয়। তাই ইয়াজিদ পরিস্থিতি নিয়ন্ত্রণে আনার জন্য প্রদেশে সৈন্য পাঠান এবং মুসলিম ইবনে উকাবা আল মুরিকে এর নেতৃত্ব দেয়া হয়। ৬৮৩ সালের ২৬ আগস্ট হারার যুদ্ধে তার ১২,০০০ সিরিয়ান সেনা মদিনার প্রতিরোধ প্রতিহত করতে সক্ষম হয় এবং মদিনার দিকে এগিয়ে যায়।


title: মক্কা অবরোধ (৬৮৩)

text: মদিনা দখলের পর মুসলিম ইবনে উকাবা মক্কার দিকে অগ্রসর হন। কিন্তু পথিমধ্যে তিনি অসুস্থ হয়ে পড়েন এবং মুশাল্লালে মারা যান। এরপর তার অধীনস্থ হুসাইন ইবনে নুমায়ের আল সাকুনির কাছে নেতৃত্ব হস্তান্তর হয়। সেপ্টেম্বরে তারা মক্কায় পৌছান। আবদুল্লাহ ইবনে জুবায়ের ও তার সমর্থকরা আত্মসমর্পণে অসম্মতি জানান এবং একটি লড়াইয়ে তারা পরাজিত হওয়ার পর শহরের উপর অবরোধ আরোপ করা হয়। এতে উমাইয়ারা পাথরের গোলাবর্ষণের জন্য কেটাপুল্ট ব্যবহার করে। আবদুল্লাহ ইবনে জুবায়ের কাবা চত্বরে তার কমান্ড পোস্ট বসান। কাবা রক্ষার জন্য চারপাশে কাঠের একটি কাঠামো তৈরী করা হয়েছিল। ৩১ অক্টোবর রোববার এটিতে আগুন লেগে ধ্বংস হয়ে যায়। পরবর্তী অনেক সূত্রের মতে উমাইয়াদের গোলাবর্ষণের কারণে এই অগ্নিকান্ড ঘটে। তবে বেশি বিশ্বাসযোগ্য সূত্র অনুযায়ী আবদুল্লাহ ইবনে জুবায়েরের এক অনুসারীর হাতের মশাল থেকে আগুন লাগে।


title: মক্কা অবরোধ (৬৮৩)

text: ২৬ নভেম্বর পর্যন্ত অবরোধ চলে। এসময় ইয়াজিদের মৃত্যুর খবর পৌছায়। এরপর হুসাইন ইবনে নুমায়ের আবদুল্লাহ ইবনে জুবায়েরের সাথে আলোচনায় আসেন। দামেস্কের উমাইয়া কর্তৃপক্ষ ইয়াজিদের তরুণ পুত্র দ্বিতীয় মুয়াবিয়াকে খলিফা ঘোষণা করলেও পরিস্থিতি বিভিন্ন প্রদেশে ভাল ছিল না। হুসাইন ইবনে নুমায়ের তাই আবদুল্লাহ ইবনে জুবায়েরকে খলিফা হিসেবে মানতে ইচ্ছুক ছিলেন এবং শর্ত দেন তাকে ক্ষমা ঘোষণা করতে হবে এবং হুসাইনের সাথে দামেস্ক যেতে হবে। ইবনে জুবায়ের দ্বিতীয় শর্তে রাজি ছিলেন না। কারণ এটি তাকে সিরিয়ান অভিজাতদের নিয়ন্ত্রণাধীন করে ফেলত। এরপর হুসাইন তার সেনাদল নিয়ে সিরিয়ার উদ্দেশ্যে রওনা হন।


title: মক্কা অবরোধ (৬৮৩)

text: উমাইয়া সেনাদের প্রত্যাবর্তনের ফলে মক্কায় ইবনে জুবায়েরের নিরঙ্কুশ নিয়ন্ত্রণ প্রতিষ্ঠিত হয়। উমাইয়া কর্তৃপক্ষের ভেঙে পড়ার পর তিনি দ্রুত উত্তর সিরিয়াসহ অধিকাংশ মুসলিমদের কাছে ন্যায়সংগত খলিফা হিসেবে স্বীকৃত হন। মারজ রাহিতের যুদ্ধে উমাইয়ারা মারওয়ান ইবনুল হাকামের নেতৃত্বে সিরিয়ায় তাদের অবস্থান শক্ত করতে সক্ষম এবং মিশরে নিয়ন্ত্রণ পুনপ্রতিষ্ঠা করে। ইরাকের নিয়ন্ত্রণ লাভের একটি চেষ্টা ব্যর্থ হয়। এতে উমাইয়া বিরোধী শিবিরে নেতা ছিলেন আল মুখতার। মসুলের নিকটে তারা উমাইয়াদের পরাজিত করে। পরবর্তী খলিফা আবদুল মালিক ইবনে মারওয়ান নিজ অবস্থান শক্ত করেন। অন্যদিকে ইবনে জুবায়েরের ভাই মুসাব ইবনে জুবায়ের উমাইয়া বিরোধী নেতা আল মুখতারকে পরাজিত করে ৬৮৭ সালে সমগ্র ইরাকের নিয়ন্ত্রণ লাভ করেন। ৬৯১ সালে খলিফা আবদুল মালিক ইবনে মারওয়ান জুফার আল কিলাবির কায়েসকে উমাইয়াদের নিকটে টানতে সক্ষম হন এবং ইরাকের দিকে অগ্রসর হন। মুসাব ইবনে জুবায়ের পরাজিত ও নিহত হন। ফলে উমাইয়ারা পূরবাঞ্চলজুড়ে তাদের নিয়ন্ত্রণ প্রতিষ্ঠা করতে সক্ষম হন। ৬৯২ সালে আরেকটি অবরোধের পর আবদুল্লাহ ইবনে জুবায়ের নিহত হন। এসময় গৃহযুদ্ধের অবসান হয়।


title: মক্কা অবরোধ (৬৮৩)

text: উমাইয়ারা ফিরে যাওয়ার পর আবদুল্লাহ ইবনে জুবায়ের কাবা পুনর্নির্মাণ শুরু করেন। তিনি হাতিমে কাবাকে কাবার সাথে যুক্ত করে তার আদিরূপ ফিরিয়ে আনতে ইচ্ছুক ছিলেন। মুহাম্মদ (সা) নিজেও তার জীবদ্দশায় এমন ইচ্ছা করেছিলেন তবে তা নতুন ইসলাম গ্রহণকারীরা সঠিকভাবে বুঝতে পারবে না ভেবে বাস্তবায়ন করেননি। সম্পূর্ণ পাথর দিয়ে নতুনভাবে কাবা নির্মাণ করা হয় এবং এতে প্রবেশ ও বের হওয়ার জন্য পূর্ব ও পশ্চিমে দুটি দরজা স্থাপন করা হয়। তাছাড়া অর্ধবৃত্তাকার হাতিম কাবার সাথে যুক্ত করা হয়। হজরে আসওয়াদকে রূপার ফ্রেমে বাধিয়ে কাবায় সংযুক্ত করা হয়। উমাইয়ারা শহর পুনরায় জয় করলে হাতিমকে মূল ভবন থেকে বিচ্ছিন্ন করা হয় এবং পশ্চিম দরজায় দেয়াল তুলে দেয়া হয়। এই রূপেই কাবা বর্তমানকাল অবধি রয়েছে।


title: মক্কা অবরোধ (৬৯২)

text: মক্কা অবরোধ ৬৯২ সালে উমাইয়া [খলিফা] [আবদুল মালিক ইবনে মারওয়ান|আবদুল মালিক ইবনে মারওয়ানের] সময় সংঘটিত হয়। তিনি তার সেনাপতি হাজ্জাজ বিন ইউসুফকে বড় আকারের সেনাদলসহ মক্কায় প্রেরণ করে। উমাইয়া খিলাফতের প্রতি বিদ্রোহী আবদুল্লাহ ইবনে জুবায়েরকে দমন করা সেনা পাঠানোর উদ্দেশ্য ছিল। অবরোধ ছিল ভয়াবহ এবং প্রায় ছয় মাস পর আবদুল্লাহ ইবনে জুবায়েরের মৃত্যুর পর অবরোধ সমাপ্ত হয়।


title: মক্কা অবরোধ (৬৯২)

text: হাজ্জাজ বিন ইউসুফ খলিফা আবদুল মালিক ইবনে মারওয়ানের অন্যতম সফল সেনাপতি ও প্রশাসক। হেজাজের শাসক আবদুল্লাহ ইবনে জুবায়ের ছিলেন আবদুল মালিকের শক্ত প্রতিপক্ষ। সফল হওয়ার পূর্বে হাজ্জাজকে কয়েকবার মক্কা নিয়ন্ত্রণে আনার জন্য পাঠানো হয়। ৬৮৯ সালে তাকে একটি বিদ্রোহ দমনে সাহায্য করার জন্য দামেস্কে ফিরে আসতে হয়। ৬৯০ সালে তিনি ব্যর্থ হন। তবে ৬৯১ সাল উত্তরের বিদ্রোহী গোত্রগুলোকে দমন করা হয় এবং তিনি বসরার গভর্নর মুসাব ইবনে জুবায়েরের সেনাবাহিনীকে পরাজিত করেন। এরপর হাজ্জাজ মক্কার আবদুল্লাহ ইবনে জুবায়েরের দিকে নজর দেন। ৬৯২ সালে তিনি প্রায় ১২,০০০ সিরিয়ান সৈনিক নিয়ে মক্কা অবরোধ করেন। জন্মস্থান তাইফ পর্যন্ত তিনি কোনো বাধার সম্মুখীন হননি। বিনাযুদ্ধে তিনি তাইফের নিয়ন্ত্রণ নেন এবং একে মূলঘাটি হিসেবে ব্যবহার করেন। খলিফা আবদুল মালিক ইবনে মারওয়ান তাকে নির্দেশ দিয়েছিলেন যাতে প্রথমে আবদুল্লাহ ইবনে জুবায়েরের সাথে আলোচনা করা হয় এবং আত্মসমর্পণ করলে তাকে ক্ষমার বিষয়ে নিশ্চিত করা হয়। তবে বিরোধিতা চালু থাকলে অবরোধ আরোপ করা হবে কিন্তু কোনো ক্ষেত্রেই রক্তপাত হবে না। আলোচনা ব্যর্থ হলে হাজ্জাজ ধৈর্য হারিয়ে আবদুল মালিকের কাছে সাহায্য চেয়ে চিঠি দেন এবং বলপ্রয়োগ করে মক্কা দখলের অনুমতির আবেদন করেন। আবেদন মঞ্জুর হওয়ার পর মক্কার উপর কেটাপুল্টের সাহায্যে পাথর নিক্ষেপ করা শুরু হয়। পরে কাবার কাছে এক লড়াইয়ে আবদুল্লাহ ইবনে জুবায়ের তার এক সন্তানসহ নিহত।


title: মক্কা অবরোধ (দ্ব্যর্থতা নিরসন)

text: মক্কা অবরোধ দ্বারা মক্কায় সংঘটিত নিম্নোক্ত তিনটি অবরোধকে বোঝায়:


title: আল-মুতাজ

text: আল মুতাজ (৮৪৭ – জুলাই/আগস্ট ৮৬৯) () ছিলেন ১৩শ আব্বাসীয় খলিফা। তিনি ৮৬৬ থেকে ৮৬৯ সাল পর্যন্ত শাসন করেন। ক্ষমতালাভের সময় তার বয়স ছিল ১৯ বছর। ক্ষমতালাভকালে বয়সের হিসাবে আব্বাসীয় খলিফাদের মধ্যে তিনি সর্বকনিষ্ঠ।


title: তাইফ হত্যাকান্ড

text: তাইফ হত্যাকান্ড ১৯২৪ সালে তাইফের যুদ্ধের পর সংঘটিত হয়। সংক্ষিপ্ত অবরোধের পর শহরের হাশিমি বাহিনী শহর ত্যাগ ও আত্মসমর্পণ করে এবং আবদুল আজিজ ইবনে সৌদের নেতৃত্বে ইখওয়ান শহরে প্রবেশ করে। ইখওয়ান নিজেদের ক্রোধ মেটাবার জন্য শহরের অধিবাসীদের উপর চড়াও হয়। এই রক্তপাতের ফলে তাইফের ৩০০-৪০০ বাসিন্দা মারা যায়। তাইফের পতনের পর ইবনে সৌদ মক্কার দিকে অগ্রসর হন।


title: তাইফ হত্যাকান্ড

text: ১৯১৬ সালের সেপ্টেম্বরে আরব বিদ্রোহের সময় হাশিমি বাহিনী তাইফ দখল করে। পরে তা হেজাজ রাজতন্ত্রের সাথে যুক্ত করা হয়। তবে হাশিমিরা দীর্ঘসময় তাইফের নিয়ন্ত্রণ ধরে রাখতে পারেনি। হুসাইন বিন আলি এবং আবদুল আজিজ ইবনে সৌদের মধ্যে উত্তেজনাপূর্ণ অবস্থার জন্য দ্রুত সহিংসতা ছড়িয়ে পড়ে। প্রথম হাশিমি-সৌদি যুদ্ধের পর ১৯১৯ সালে চুক্তির মাধ্যমে সাময়িকভাবে সহিংসতা বন্ধ হয়।


title: তাইফ হত্যাকান্ড

text: ১৯২৪ সালের আগস্টে সৌদিদের মিত্র ইখওয়ান সুলতান বিন বাজাদ ও খালিদ বিন লুয়াইয়ের নেতৃত্বে তাইফ আক্রমণ করে। রাজা হুসাইন বিন আলির পুত্র আলি বিন হুসাইন শহর রক্ষা করবেন বলে ধারণা করা হয়েছিল। কিন্তু তিনি তার বাহিনীকে নিয়ে পালিয়ে যান। ফলে অরক্ষিত শহর দ্রুত ইখওয়ানের হাতে এসে যায়। তারা শহরজুড়ে তান্ডব শুরু করে। সংঘটিত হত্যাকান্ডে ৩০০ থেকে ৪০০ তাইফবাসী নিহত হয়।


title: তাইফ হত্যাকান্ড

text: তাইফের পতনের পর সৌদি বাহিনী মক্কা, মদিনা এবং জেদ্দা জয় করার জন্য অগ্রসর হয়। এর মাধ্যমে হেজাজ বিজয় সম্পন্ন হয়। ১৯২৬ সালে আবদুল আজিজ ইবনে সৌদকে সরকারিভাবে হেজাজের নতুন রাজা হিসেবে ঘোষণা করা হয়। ১৯৩২ সাল দুই রাজ্যকে একীভূত করে সৌদি আরব গঠনের আগ পর্যন্ত তাইফ হেজাজ রাজতন্ত্রের অংশ ছিল। ১৯৫৩ সালে রাজা আবদুল আজিজ ইবনে সৌদ তাইফে মৃত্যুবরণ করেন।


title: লাল শিমুল

text: লাল শিমুল বা শিমুল (দ্বিপদ নাম: Bombax ceiba), () হচ্ছে "Bombax" গণের একটি প্রজাতি। এই প্রজাতির সাধারণ ইংরেজি নামগুলো দিয়ে "Ceiba pentandra" প্রজাতিটিকেও বোঝানো হয়।


title: লাল শিমুল

text: এরা বৃক্ষ জাতীয় উদ্ভিদ এবং সেই গাছের ফুলের নাম। ফাল্গুন মাসে শিমুল এশিয়ার বিভিন্ন দেশে লাল শিমুল ফোটে আকাশে রক্তাভা ছড়িয়ে।


title: লাল শিমুল

text: চৈত্র মাসে শিমুল ফুলের ভেতরে জন্মানো কলা বা মোচা ফেটে গিয়ে ছড়িয়ে পড়ে শিমুল তুলা। শিমুল তুলা ব্যবহৃত হয় বালিশ, তোষক ইত্যাদি বানাতে। মৌসুমে সাধারণ আকৃতির একটি শিমুল গাছ থেকে ১০ থেকে ১৫ কেজি তুলা পাওয়া যায়। তবে বৃহদাকার গাছ থেকে সঠিক পদ্ধতি অনুসরণ করে ৩৫-৪০ কেজি তুলা সংগ্রহ করাও সম্ভব।


title: লেক প্যালেস

text: লেক প্যালেস (পূর্বে জগ নিবাস হিসাবে পরিচিত) হল একটি বিলাসিতা হোটেল যার মধ্যে সাদা মার্বেল দেয়াল সমন্বিত ৮৩ খানা কক্ষ ও সুইটস আছে। ৪ একর জমির ওপর বিস্তারিত এই লেক প্যালেস টি ভারতের রাজস্থানের উদয়পুরে লেক পিছলার মধ্যে জগ নিবাস দ্বীপ এর উপর অবস্থিত। এই হোটেল টি তার অতিথিদের জন্য একটি স্পীড বোট এর সুবিধা প্রদান করে যার মাধ্যমে অতিথিদের শহর থেকে হোটেল অবধি যাতায়াত এর ব্যবস্থা করা হয়। কিছু বৈশিষ্ঠের জন্য এই হোটেল টিকে ভারতের এবং বিশ্বের সবচেয়ে রোমান্টিক হোটেল হিসাবে চিহ্নিত করা হয়েছে।


title: লেক প্যালেস

text: এই প্রাসাদ টি ১৭৪৩ থেকে ১৭৪৬ সালের মধ্যে মহারানা জগত সিংহ দ্বিতীয়র নেতৃত্যে তৈরী করা হয়েছিল যিনি মেবার এর রাজকীয় রাজবংশের ৬২ তম উত্তরাধিকারী ছিলেন। এটির নির্মাণ প্রথমে একটি রাজকীয় গ্রীষ্মকালীন প্রাসাদ হিসাবে তৈরী করা হয় এবং শুরুর দিকে এটাকে এটার প্রতিষ্ঠাতার নামের উপর জগ নিবাস বা জন নিবাস বলা হত।


title: লেক প্যালেস

text: এই প্রাসাদের একটি গুরুত্বপূর্ণ বিষয় হল যে এটি পূর্ব দিকে মুখ করে নির্মাণ করা হয়েছিল যাতে এখানকার অধিবাসীরা সকাল বেলা সূর্য দেবের পুজো করতে পারে| ধারাবাহিক ভাবে শাসকরা এই আশ্রয়স্থল কে তাদের গ্রীষ্মকালের থাকার জন্য ব্যবহার করতেন যখন তাদের রাজকীয় জমিদারদের দরবার বসত পিলার, ঝরনা এবং বাগান দিয়ে সাজানো আঙ্গিনায়।


title: লেক প্যালেস

text: প্রাসাদের উপরের রুম টি একটি নিখুঁত বৃত্তর আকারে বানানো যার ব্যাস প্রায় ২১ ফুট (৬.৪ মিটার) লম্বা। তার মেঝে, কালো এবং সাদা মার্বেল দিয়ে খচিত এবং দেয়াল গুলো বিভিন্ন রঙের পাথরের গম্বুজ এবং অসাধারণ করুকার্য দিয়ে সুসজ্জিত।


title: লেক প্যালেস

text: ভগবত সিংহ জগ নিবাস প্যালেস কে উদয়পুর এর প্রথম বিলাসিতা হোটেলে রূপান্তর করার সিদ্ধান্ত নেন। ডিডি কন্ট্রাক্টর নামক একজন আমেরিকান শিল্পী, এই হোটেল প্রকল্পের একজন নকশা পরামর্শক হয়ে ওঠে। ডিডি প্রাপ্ত সামগ্রী থেকে উদয়পুর এর নতুন মহারানা এবং এই প্রকল্প সম্পর্কে অনেক তথ্য পাওয়া যায়।


title: লেক প্যালেস

text: ১৯৭১ সালে, তাজ হোটেলস রিসর্টস এন্ড পালাসেস, এই হোটেলের পরিচালনার দায়িত্ব গ্রহণ করেন এবং আরও ৭৫ টি কক্ষ যোগ করে এখানে। তাজ গ্রুপের জামশ্যদ ডি.এফ. লাম একটি প্রধান চরিত্র ছিলেন যিনি তার কাজ এবং অভিজ্ঞতার জোরে মূল সম্পত্তির নবীকরণ করে তাকে উচ্চ মানে নিয়ে যেতে সাহায্য করেন। তিনি এই হোটেলের প্রথম এবং সেই সময়ে ভারতের সর্বকনিষ্ঠ জেনারেল ম্যানেজার ছিলে।


title: লেক প্যালেস

text:
এই নবীকরণ এর পর ২০০০ সালে আবার হোটেল টির নবায়ন করা হয়|
লেক প্যালেস হোটেল সর্বদা মানুষের মনোযোগ নিজের দিকে আকৃষ্ট করেছে এবং এটাকে এখন ভারতের এবং বিশ্বের সর্ব শ্রেষ্ঠ রোমান্টিক জায়গা হিসাবে গণ্য করা হয়। রাজকীয় আবাস এবং বিলাসিতা হোটেল হিসাবে, তাজ লেক প্যালেস অনেক বিশিষ্ট অথিতি দের আকৃষ্ট করেছে যেমন লর্ড কার্জন, ভিভিয়েন লে, রানী এলিজাবেথ, ইরানের শাহ, নেপাল এর রাজা ও ফার্স্ট লেডি জাকলীন কেনেড।
এছাড়াও এই প্রাসাদ টিকে অনেক ছবিতে দেখা গেছে –
১৯৫৯: ফ্রিৎস লাং দ্বারা বানানো কিছু সিনেমায় যেমন দি টাইগার অফ এসচনাপুর এবং দি ইন্ডিয়ান টম্ব।
১৯৮৩: জেমস বন্ড চলচ্চিত্র অক্টোপুসি| চলচ্চিত্র টি এছাড়াও উদয়পুরের অন্যান্য প্রাসাদে শুটিং করা হয় যেমন জগ মন্দির ও মনসুন প্যালে।
১৯৮৪: ব্রিটিশ টেলিভিসন সিরিজ, দি জুয়েল ইন দি ক্রাউন।
২০০১: সুভাষ ঘাই পরিচালিত বলিউড ফিল্ম য়াদ।
২০০৬: তার্সেম সিংহ পরিচালিত দি ফল।
২০১৩: ইয়ে জাবানী হায় দীবান।


title: এরিয়েল (বই)

text: এরিয়েল সিলভিয়া প্ল্যাথের প্রকাশিত দ্বিতীয় কাব্যগ্রন্থ, যার প্রথম প্রকাশ ১৯৬৫ সালে তার আত্মহত্যার দুই বছর পর। এই সংস্করণের এরিয়েল কবিতাটি প্ল্যাথের পূর্বেকার কাব্যগ্রন্থে প্রকাশিত "কলেসাস" কবিতা থেকে ভিন্ন মনোবৈজ্ঞানিক দৃষ্টিভঙ্গি ও মুক্ত, গতিশীল চিত্রকল্প গুণে সম্পূর্ণ ভিন্ন আঙ্গিক উপস্থাপন করেছে।


title: এরিয়েল (বই)

text: টেড হিউজেস "এরিয়েল" ১৯৬৫ সালের সংস্করণ প্রকাশের কয়েক মাস পর প্ল্যাথের পছন্দের কবিতাক্রমে পরিবর্তন আনেন, তিনি নতুন ১২টি কবিতা যোগ করন এবং আগের ১২টি বাদ দেন এনব একই সাথে কবি রবার্ট লওয়েল-এর একটি ভূমিকাংশ যোগ করেন। লওয়েলের ভূমিকাংশ সংযোজনের আগে বিবিসির সাথে এক সাক্ষাতকারে সিলভিয়া প্ল্যাথ তার কবিতায় লওয়েলের "লাইফ স্টাডি" কাব্যগ্রন্থের প্রভাব নিজের আগেকার লেখায় ভীষনভাবে প্রভাব রেখেছে বলে স্বীকার করেন। I


title: এরিয়েল (বই)

text: সর্বশেষ ২০০৪ সালে "এরিয়েল" পুনঃমুদ্রন হয় এতে প্রথম প্রকাশের ক্রমধারা আবার ফিরিয়ে আনা হয়, এবারে সিলভিয়া আর টেডহিউজ দম্পতির সন্তান ফ্রায়েডা হিউজেস বইটির প্রকাশ করে।


title: এরিয়েল (বই)

text: (* )চিহ্নিত কবিতা সমুহ সিলভিয়া প্ল্যাথের মুল পান্ডুলিপিতে অন্তর্ভুক্ত ছিল না, টেডহিউজ পরবর্তিতে প্ল্যাতের মৃত্যুর কয়েক সপ্তাহ আগে যোগ করেন।


title: রাজবাড়ী সরকারি উচ্চ বিদ্যালয়

text: রাজবাড়ী সরকারি উচ্চ বিদ্যালয় রাজবাড়ী জেলার অন্তর্গত একটি অন্যতম প্রাচীন শিক্ষাপ্রতিষ্ঠান।